“Veilomani Tiko ga Vakaveitacini”—Iperiu 13:1 | Vulici\nNa Vale ni Vakatawa (iTabataba e Vulici) | Janueri 2016\nWILIKA ENA VOSA Acholi Albanian American Sign Language Amharic Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Batak (Karo) Batak (Toba) Bengali Bicol Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga (Malawi) Chitumbuka Chokwe Chuvash Colombian Sign Language Croatian Czech Danish Dutch Ecuadorian Sign Language English Estonian Finnish Finnish Sign Language French Georgian German Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Ibanag Icelandic Iloko Indonesian Italian Italian Sign Language Japanese Japanese Sign Language Javanese Kamba Kannada Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Lamba Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mexican Sign Language Mixe (North Central) Mongolian Moore Ndau Ndebele (Zimbabwe) Nepali Ngangela Nias Norwegian Nyungwe Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Polish Sign Language Portuguese (Brazil) Punjabi Quechua (Bolivia) Romanian Runyankore Russian Russian Sign Language Samoan Sango Sena Serbian (Cyrillic) Serbian (Roman) Shona Sidama Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Turkish Turkmen Tuvaluan Tzotzil Ukrainian Urdu Uzbek Venezuelan Sign Language Vietnamese Waray-Waray Wolaita Zande Zapotec (Isthmus) Zimbabwe Sign Language vakaViti\nSaga Meda “Veilomani Tiko ga Vakaveitacini”!\n“Moni veilomani tiko ga vakaveitacini.”—IPER. 13:1.\nSERE: 72, 119\nNa cava na veilomani vakaveitacini?\nNa cava e bibi kina meda veilomani tiko ga vakaveitacini?\nEda na vakaraitaka vakacava na veilomani vakaveitacini?\n1, 2. Na cava e volavola kina o Paula vei ira na lotu vaKarisito Iperiu?\nENA 61 G.V., era marautaka na ivavakoso vaKarisito e Isireli na bula sautu. Ena gauna qori e tiko e valeniveivesu mai Roma na yapositolo o Paula qai vinakata me sereki totolo. Se qai sereki ga nona itokani o Timoci, rau nanuma tiko me rau sikovi ira na mataveitacini mai Jutia. (Iper. 13:23) Ia era sega ni kila nira na “wavokiti Jerusalemi na mataivalu” ni oti e lima na yabaki, me vaka e parofisaitaka o Jisu. Ena vinakati kina mera yavala totolo na lotu vaKarisito e Jutia, vakabibi o ira na tiko e Jerusalemi. A vakasalataki ira o Jisu mera dro ina veiulunivanua ena gauna e yaco kina qori.—Luke 21:20-24.\n2 Ni oti e 28 na yabaki mai na gauna e cavuta kina o Jisu na parofisai qori, dua na ka na veivakacacani era vosota voli e Isireli na lotu vaKarisito yalodina era Jiu. (Iper. 10:32-34) Ia e kila o Paula ni sa voleka na veivakatovolei dredre duadua. (Maciu 24:20, 21; Iper. 12:4) E vinakata o Paula mera vakarautaki ira ena ituvaki dredre qori. E bibi na vosovoso kei na dei ni vakabauta mera vakabulai kina. (Wilika Iperiu 10:36-39.) E uqeti Paula na yalo tabu i Jiova me vakadeitaki ira na mataveitacini. Nikua, e kilai qori me ivola vei ira na Iperiu.\n3. Na cava meda kauaitaka kina na ivola vei ira na Iperiu?\n3 Meda kauaitaka tale ga nikua na ivola i Paula vei ira na lotu vaKarisito Iperiu. Na vuna? Ni tautauvata na keda ituvaki. E “vakilai e levu na ka dredre” nikua, na veivakacacani, na veitusaqati ena kena veimataqali. (2 Tim. 3:1, 12) Ia e dei tu ga noda vakabauta kei na noda sokalou. Levu na tacida era sega ni vakacacani. Me vakataki ira na lotu vaKarisito ena gauna i Paula, meda nanuma tiko qo: sa voleka na ituvaki dredre duadua ena vakatovolei kina noda vakabauta!—Wilika Luke 21:34-36.\n4. Na cava na tikinivolatabu ni yabaki 2016, cava e veiganiti kina?\n4 Eda na vakarautaki keda vakacava ena veivakatovolei se bera mai? Ena ivola i Paula vei ira na Iperiu, a vakamacalataka kina e levu na ka ena vaqaqacotaka noda vakabauta. Dua qori e volai ena imatai ni tikina ena iotioti ni wase. E digitaki kina me noda tikinivolatabu ni yabaki 2016. Eda vakaroti: “Moni veilomani tiko ga vakaveitacini.”—Iper. 13:1.\nNoda tikinivolatabu ni yabaki 2016: “Moni veilomani tiko ga vakaveitacini.”—Iperiu 13:1\nIBALEBALE NI VEILOMANI VAKAVEITACINI\n5. Na cava na veilomani vakaveitacini?\n5 Na cava na ibalebale ni veilomani vakaveitacini? E vakayagataka o Paula na vosa vaKirisi na phi·la·del·phiʹa, e kena ibalebale “lomana na tacimu.” Na loloma vakaveitacini e okati kina na veikauaitaki, veinanumi, kei na nodra veimositi na lewe ni vuvale se veitokani. (Joni 11:36) E sega ni vakarairai, nida veitacini dina. (Maciu 23:8) Na noda veimositi e salavata kei na ka e cavuta o Paula: “Ni veilomani ena veilomani ni veitacini. Ni dau liu ena nomuni veirokorokovi.” (Roma 12:10) Ni salavata kei na a·gaʹpe, ya na loloma e yavutaki ena ivakavuvuli dodonu, eda na duavata na dauveiqaravi ni Kalou.\n6. Na cava meda nanuma tiko me baleta na veilomani vakaveitacini?\n6 E tukuna e dua na dauvakadidike me baleta na vosa “‘veilomani vakaveitacini,’” ni “tu tu yadua me laurai ena so tale na ivola.” Ena vakabauta vakaJiu, na vosa “veitacini” e rawa ni vakaibalebaletaki vei ira na veiwekani vakadra, ia e yalani ga vei ira na Jiu, sega nira wili kina na veimatanitu. Eda duidui na lotu vaKarisito, nida ciqomi ira kece na tacida duikaikai. (Roma 10:12) Nida veitacini, e vakavulici keda o Jiova meda veilomani. (1 Ces. 4:9) Ia na cava e bibi kina meda veilomani tiko ga vakaveitacini?\nVUNA MEDA VEILOMANI TIKO GA VAKAVEITACINI\n7. (a) Na cava e bibi duadua kina meda veilomani vakaveitacini? (b) Tukuna e dua tale na vuna meda vaqaqacotaka kina noda veilomani.\n7 E vinakata sara ga o Jiova meda veilomani vakaveitacini. Sega ni rawa nida tukuna nida lomana na Kalou da qai bese ni lomani ira na tacida. (1 Joni 4:7, 20, 21) Dua tale na vuna oya nida vinakata nodra veitokoni. Bibi dina qori ena gauna ni leqa. E kila o Paula ni so vei ira na lotu vaKarisito Iperiu era na biuta nodra vale kei na ka era taukena. A vakamacalataka o Jisu ni na gauna dredre dina qo. (Mari. 13:14-18; Luke 21:21-23) Ni bera na gauna qori, ena vinakati mera vaqaqacotaka nodra veilomani na lotu vaKarisito.—Roma 12:9.\n8. Na cava meda cakava rawa qo ni bera na veivakararawataki levu?\n8 Sa voleka me sereki na cagi ni veivakarusai ena ivakatagedegede e sega ni bau vakilai vakadua. (Mari. 13:19; Vkta. 7:1-3) Bibi meda muria na ivakaro qo: “Ni lako na noqu tamata, moni curu ina nomuni rumu e loma, ni sogota na nomuni katuba. Moni vunitaki kemuni vakalekaleka me oti mada na veicudruvi.” (Aisea 26:20) Na “rumu e loma” e rawa ni dusia na ivavakoso eda lewena, qori na vanua eda sokaloutaki Jiova kina vakaveitacini. E sega ni vinakati ga meda sota vata, ni uqeti ira na lotu vaKarisito Iperiu o Paula mera vakayagataka na gauna qori mera veivakauqeti “ena loloma kei na caka vinaka.” (Iper. 10:24, 25) Bibi gona meda bucina da qai vaqaqacotaka noda veilomani vakaveitacini nikua, ni na vukei keda qori ena veivakatovolei se ituvaki dredre se bera mai.\n9. (a) Na cava meda cakava meda veilomani kina vakaveitacini? (b) Tukuna eso na ivakaraitaki ni nodra veilomani na dauveiqaravi i Jiova.\n9 Ni bera ni tekivu na veivakararawataki levu, eda rawa ni vakaraitaka na veilomani vakaveitacini ena levu na sala. Levu na tacida era vakaleqai ena uneune, waluvu, cagilaba, ualoka, se so tale. Eso na tacida era tusaqati se vakacacani. (Maciu 24:6-9) E vakilai tale ga na leqa vakailavo e veisiga nida bula tu ena vuravura ca qo. (Vkta. 6:5, 6) Ni levu tiko ga na leqa, e bibi meda veilomani tiko ga vakaveitacini. Ena “batabata na nodra loloma e levu,” ia meda vakadeitaka nida na veilomani tiko ga vakaveitacini.—Maciu 24:12. \nEDA NA VEILOMANI TIKO GA VAKACAVA?\n10. Na cava eda na veivosakitaka?\n10 Levu na ituvaki dredre eda sotava, ia eda na vakadeitaka vakacava nida na veilomani tiko ga vakaveitacini? Ni cavuta oti o Paula “moni veilomani tiko ga vakaveitacini,” e cavuta sara e vica na sala meda cakava kina qori. Meda veivosakitaka mada qo e ono na sala.\n11, 12. Na cava na ibalebale ni veikauaitaki? (Raica na imatai ni iyaloyalo)\n11 “Ni kua ni guilecava na veikauaitaki.” (Wilika Iperiu 13:2.) Na vosa taumada e vakadewataki me “veikauaitaki” e kena ibalebale “lomani ira na vulagi.” Eda nanumi Eparama kina kei Loti. Erau dau kauaitaki ira na vulagi, e muri e qai kilai nira agilosi. (Vkte. 18:2-5; 19:1-3) E cavuta o Paula na ivakaraitaki qori me uqeti ira na lotu vaKarisito Iperiu mera veilomani vakaveitacini nira veikauaitaki.\n12 Vakacava eda dau veisureti e vale ena kana da qai veivakayaloqaqataki? E sega ni vinakati me levu na ka eda vakarautaka se me saulevu; sega tale ga nida na sureti ira era na sauma lesu vei keda. (Luke 10:42; 14:12-14) Me noda inaki meda veiuqeti, sega ni veivakadrukai! De dua eda na sega ni veikilai kei na ivakatawa ni tabacakacaka kei na watina, vakacava eda dau kauaitaki rau? (3 Joni 5-8) Eda dau osooso e veisiga, ia e bibi meda “kua ni guilecava na veikauaitaki”!\n13, 14. Eda na vakaraitaka vakacava nida “nanumi ira na tiko e valeniveivesu”?\n13 “Ni dau nanumi ira na tu e valeniveivesu.” (Wilika Iperiu 13:3.) O Paula e sega ni vakaibalebaletaki ira kece na kaivesu. E dusi ira tiko na tacida era vesu ena vuku ni nodra vakabauta. A vola qori o Paula vei ira na lotu vaKarisito Iperiu ni tiko e valeniveivesu rauta ni va na yabaki. (Fpai. 1:12-14) E vakavinavinakataki ira na mataveitacini nira “nanumi ira na tiko e valeniveivesu.” (Iper. 10:34) So na mataveitacini era tiko voleka era vukei Paula ni tiko e valeniveivesu, ia eso tale era tu vakayawa. Era na vukei Paula vakacava? Nira masulaki koya.—Iper. 13:18, 19.\n14 Nikua, levu na tacida era vesu ena vuku ni nodra vakabauta. Eda na sega ni vukei ira me vakataki ira na tacida era voleka e valeniveivesu. Ia eda na vakaraitaka noda kauai kei na noda loloma vakaveitacini nida nanumi ira ena noda masu. Kena ivakaraitaki, o ira na tacida tagane, yalewa kei ira na gone ena valeniveivesu mai Eritrea, wili kina e tolu na tacida tagane, o Paulos Eyassu, Isaac Mogos, kei Negede Teklemariam sa sivia ni 20 na yabaki nodratou vesu tu. Vakacava meda masulaki ira?\n15. Eda na rokova vakacava na vakawati?\n15 “Meda rokova kece na vakawati.” (Wilika Iperiu 13:4.) Ena laurai tale ga nida veilomani vakaveitacini ni savasava na noda itovo. (1 Tim. 5:1, 2) Ke dua e “vakaleqa se via vakayagataki tacina” me veiyacovi tawadodonu, ena vakaleqa na noda veinuitaki ni yavutaki ena noda veilomani vakaveitacini. (1 Ces. 4:3-8) Kena ikuri, vakasamataka mada nona rarawa e dua na yalewa vakawati ni lawakitaki koya o watina ni sara iyaloyalo vakasisila. Vakacava e laurai ena itovo qori ni lomani watina qai doka na vakawati?—Maciu 5:28.\n16. E yaga vakacava na lomavakacegu ena noda veilomani vakaveitacini?\n16 “Ni lomavakacegu ga ena ka e sa tiko vei kemuni.” (Wilika Iperiu 13:5.) Na lomavakacegu dina e yavutaki ena noda nuitaki Jiova. Ena tiko vei keda na rai donu me baleta na iyau. (1 Tim. 6:6-8) Ena vukei keda meda kila ni bibi duadua noda veiwekani kei Jiova kei ira na tacida, ni sega ni voli rawa ena ilavo. O koya e lomavakacegu ena sega ni vosa kudrukudru, didi, vaqara cala, vuvu se kocokoco, ni na vakaluluqataka na noda veilomani vakaveitacini. Nida lomavakacegu, eda na lomasavu.—1 Tim. 6:17-19.\n17. E yaga vakacava noda “yaloqaqa” nida veilomani vakaveitacini?\n17 “Meda yaloqaqa.” (Wilika Iperiu 13:6.) E vakayaloqaqataki keda noda nuitaki Jiova se mani ituvaki cava eda sotava. E uqeti keda me donu noda rai. Noda veilomani vakaveitacini, salavata kei na rai donu, ena uqeti keda meda vakayaloqaqataki ira se vakacegui ira na tacida. (1 Ces. 5:14, 15) Ena veivakararawataki levu, eda na “tu vakadodonu, [meda] tacake” nida kila ni sa voleka meda vakabulai.—Luke 21:25-28.\nO dokai ira na qase ena levu ni ka era cakava ena vukuda? (Raica na parakaravu 18)\n18. Eda na vaqaqacotaka vakacava noda lomani ira na qase ni ivavakoso?\n18 “Nanumi ira na liutaki kemuni tiko.” (Wilika Iperiu 13:7, 17.) Nida vakasamataka na levu ni ka era cakava ena vukuda na qase ra qai sega ni saumi kina, ena vaqaqacotaka noda veilomani vakaveitacini, eda na dokai ira vakalevu. Eda na sega ni via cakava na ka mera rarawa kina se vakaseavutaka nodra marau. Ia nida talairawarawa da qai vakamalumalumu, eda sa ‘dokai ira tiko vakalevu nida lomani ira ena vuku ni nodra cakacaka.’—1 Ces. 5:13.\nVAKAYACORA TIKO GA ENA NOMU VINAKA KECE\n19, 20. Eda na vakaraitaka vakacava nida veilomani tiko ga vakaveitacini?\n19 Eda kilai na dauveiqaravi ni Kalou nida dau veilomani vakaveitacini. A vakadinata qori na yapositolo o Paula. E uqeti ira kina na mataveitacini mera ‘vakayacora tiko ga ena nodra vinaka kece.’ (1 Ces. 4:9, 10) Ia eda kila ni tiko eso na ka me vakavinakataki!\n20 Nida dikeva tiko na noda tikinivolatabu ni yabaki, meda vakasamataka vakatitobu na taro qo: Au rawa ni veikauaitaki vakalevu? Cava meu cakava meu nanumi ira kina na taciqu e valeniveivesu? Au rokova na ituvatuva i Jiova me baleta na vakawati? Au na rawata vakacava na lomavakacegu dina? Au na vakalevutaka vakacava noqu nuitaki Jiova? Cava meu cakava meu tokoni ira vinaka kina na taciqu era liu ena ivavakoso? Nida muria na ono na sala qori, ena sega ni iukuuku wale ga na noda tikinivolatabu ni yabaki e kabi tiko ena noda Vale ni Soqoni. Ena uqeti keda tiko ga meda muria na ivakaro qo: “Moni veilomani tiko ga vakaveitacini.”—Iper. 13:1.\n^  (parakaravu 9) Na nodra veilomani vakaveitacini na iVakadinadina i Jiova ena leqa tubukoso, raica na Vale ni Vakatawa Julai 15, 2002, t. 8-9, kei na Jehovah’s Witnesses—Proclaimers of God’s Kingdom, wase 19.\niMeli iMeli Saga Meda “Veilomani Tiko ga Vakaveitacini”!\nMe Uqeti Keda na “iLoloma e Sega ni Vakamacalataki Rawa”\nNa Yalo Tabu ga e Vakadeitaka e Lomada\n“Keitou Via Lako Vata kei Kemudou”\nEda Marau—Nida Cakacaka Vata kei na Kalou\nText Sala me download kina na ka e tabaki NA VALE NI VAKATAWA (ITABATABA E VULICI) Janueri 2016\niMeli iMeli NA VALE NI VAKATAWA (ITABATABA E VULICI) Janueri 2016\nNA VALE NI VAKATAWA (ITABATABA E VULICI) Janueri 2016


Vanua ni veikau: veitau ni ose dau serau – Cheats&Hack – Ivakasala Cheats ni Android\nVanua ni veikau: veitau ni ose dau serau – Cheats&Hack\nMai vei veiqaravi | Noveba 30, 2021\nO sa rogoca beka na ose ni Wildshade? Bucina vata kei iko na nomu ose tatadra 40 milioni na digidigi, vakaoya na ose yadua ena kena kabi vata, ka vakadinadinataka ni o sa kilikili kaya na nona manumanu taleitaki o Wildshade. Qaqa ena dua na ivakatakata ni ose veivakaukauwataki, vuravura vakasinaiti ena ilakolako!\nEna dua na gauna balavu sa oti, vakadua ena dua na yabaki volekata na koro o Wildshade, a yaco e dua na ka gacagaca. E dua na drodrolagi e vakasinaita na lomalagi, e dua na ivakatakilakila ni ra sa lesu tale mai na ose kila ni Wildshade! E sega ni dua e kila na vanua era lako mai kina se na vanua me ra lesu mai kina. Ia e dua na ka era kila vakaidina o ya ni ra dokadoka na ose, yaloqaqa, ka kilikili kaya na veidokai. Era soqoni vata yani na leweni isoqosoqo me ra veitaucici, na ose yadua e digitaka tiko na nodratou ose. Sega ni dede na nodratou vodratou tiko na ose, sa galala sara ga na vodratou yadua., sega ni rawa ni vakadrukai.\nOti qai, a yaco na leqa: kama na koro kei na veivanua vakavolivolita, sa sega ni tarovi rawa na yameyame ni bukawaqa. E sega ni lesu tale mai na ose ni Wildshade. A tara tale na koro oqo ka ra lesu mai na tamata, sa bula tale na wase ni vuravura, ia sa sega na ivakatakilakila ni ose.\nO ira na tamata ena koro oqo era dau veitau ena veitau ni ose me ra nanumi ira kina na manumanu kila totoka oya, tovolea me ra toboka tale na veigauna vakurabui oqori ni veigauna makawa ena gauna era na basika mai kina na ose ka tekivu na veitau lecaika.\nIa oqo o iko, e rawa talega ni sotava na veivakurabuitaki ni ose ni Wildshade, vinaka vakalevu na Wildshade na qito. E levu tu na veitau ni ose kila kei na totoka, ose vakasakiti era wawa tu ga me sotavi iko!\n– Sa vuqa sara tu na vuravura vou me kunei\n– Vulica na kila vou ena nomu vakadikeva na veitau cici e marautaki\n– Vakalevutaka na nomu rawa ka ena veitau yadua ni ko raica na digidigi vou\n– Cakava na ose uasivi sara mai na milioni na digidigi\n– Na ose yadua e dui tu na kena ituvaki\n– E duatani na ose yadua\n– Tovolea mo kabi tiko ena nomu ose\n– Digitaka na nodratou idabedabe, qara, itutuvi, ikotikoti ni ulu, roka ni ulu\n– Lewa na iyaya cava mo veitau kina\n– Digitaka na kemu irairai\n– Solia na yaca ni nomu itovo ni bula\n– Digia e dua vei iratou e walu na daudivivanua duidui\niWasewase: Cheats kei na Hack se ivakasala iToka eso: CheatsHack, iTuvatuva Vakadina, Horse, Races, Vanua ni veikau\n← Dautavata na Dauvuka Mo Qaqa – Cheats&Hack iTuvatuva ni Veisoyalgi ni Kilakavi – Cheats&Hack →\nBiuta e Dua na iSaunitaro Bokoca na kena isau\nEA SPORTS™ UFC® Mobile 2 Cheats&Hack\nTokoni ni Mataisoqosoqo\nDigitaka na vosa


Vakarua, chapter 1 of the Fijian Bible - with audio narration\nOqo na veivosa sa vosa kina o Mosese vei ira kecega na Isireli, ena tai oqo ni Joritani ena vanua liwa, ena buca veibasai kei Sapu ena kedrau veimama o Parana kei Tolefi, Lepani, Asiroci kei Daisabe.\n2 Oqo e lakovi me tinikadua na siga mai Orepi vaka ki na ulunivanua o Sia ki Ketesi â€“ Bania.\n3 Sa oti oqo, ena i ka vasagavulu ni yabaki ena i kai tinikadua ni vula, ena i matai ni siga ni vula, sa vosa o Mosese vei ira kecega na Isireli me vaka na ka kecega sa tukuna vei koya o Jiova, me vakarota vei ira kecega,\n4 Ni sa oti na nona vakamatei Sioni na tui mai Amoraiti, sa tiko mai Esiboni, kei Oki na tui mai Pasani, sa tiko mai Esitaroci mai Adrei.\n5 Ena tai oqo ni Joritani, ena vanua o Moapi, sa vakatekivu o Mosese me vakamacalataka nai vunau ka vaka,\n6 "Sa vosa vei keda o Jiova na noda Kalou mai Orepi, ka tukuna: 'Sa dede na nomuni tiko ena veiulunivanua oqo.\n7 'Dou gole ka muria nai lakolako vaka ki na veiulunivanua nodra na Amoraiti, kei ira talega era sa tiko veivolekati ena buca, ena veiulunivanua ena veiqakilo talega mai na ceva kei na veibaravi talega, ki na nodra vanua talega na kai Kenani, ki Lepanoni sara, vakayawa sara ki na uciwai levu na Uferetisi.\n8 'Raica, Au sa vakadavora na vanua e matamudou, dou curu yani ka taukena na vanua sa yalayala kina o Jiova vei ira na tamamudouâ€” vei Eparama, vei Aisake kei Jekopeâ€”me solia vei ira kei ira na kena kawa kece sa muri ira.' Sa Digitaki Nai Liuliu Ni Veiyavusa\n9 "Au sa vosa vei kemuni ena gauna o ya, ka tukuna, 'Ni'u sa sega ni rawa ni colata duadua, nai colacola oqo.\n10 'Na Kalou o Jiova sa vakalewevuqataki kemuni, ena siga oqo o ni sa vaka na kalokalo ni lomalagi na kemuni lewe levu.\n11 'O Jiova na Kalou ni nomuni qase sa vakalevutaki kemuni vakaudolu ka vakalouvinakataki kemuni, me vaka ga sa yalataka vei kemuni!\n12 'Me'u colata rawa vakacava na nomuni dui leqa, na nomuni dui colacola kei na nomuni dauveibeitaki?\n13 'Mo ni digitaka na tamata yalomatua, vuku, ka kila na ka mai vei ira na nomuni dui yavusa, me'u mai cakava, me ra nomuni liuliu.'\n14 "O ni sa sauma mai ka vaka, 'na veika o sa tukuna mai sa rui vinaka.'\n15 "Au sa qai tauri ira na nomuni i liuliu ni veiyavusa, era sa yalomatua ka vuku ka kila vinaka sara na ka, ka au sa vakatikori ira me liuliu vei kemuni, nai liuliu ni vei ya udolu, nai liuliu ni vei ya drau, nai liuliu ni vei ya sagavulu kei nai liuliu ni vei ya tini, kei ira na dauveiqaravi ni nomuni veiyavusa.\n16 "Au sa vakaroti ira na turaganilewa ena gauna o ya, ka tukuna, 'Mo ni rogoca na nodra veibeitaki na tacimuni ka lewa vakadodonu me baleti ira na veitacini se ki vei ira na vulagi.\n17 'Mo ni kua ni vakaraitaka na veitotaki ena nomuni vakatulewa; mo ni rogoci ira vinaka na tamata lalai kei ira talega na tamata lelevu; kua ni rerevaka se o cei ga sa tiko me vakarorogo ki na veilewai, ni sa nona ga na vakatulewa na Kalou. Na veibeitaki kece sa dredre vei kemuni, mo ni qai kauta mai vei au, me'u mai rogoca.'\n18 "Au sa vakarota vei kemuni ena gauna o ya na veika e dodonu mo ni cakava.\n19 "Keimami sa lako tani e Orepi, ka lakova na vanua liwa sa dredre ka veivakayalolailaitaki, o ni a raica ena sala ki na veiulunivanua nodra na Amoraiti, me vaka sa vakarota vei keda na Kalou o Jiova, Eda sa qai lako mai ki Ketesa â€“ Bania.\n20 "Au a tukuna kina veikemuni, 'O ni sa lako mai ki na veiulunivanua nodra na Amoraiti, me vaka sa solia vei keda na Kalou o Jiova.\n21 'Mo ni raica, na Kalou o Jiova sa solia vei keda na vanua, mo ni lako cake ka taukena, me vaka sa tukuna veikemuni na Kalou o Jiova ni nomuni qase, mo ni kua ni rere se yalolailai.'\n22 "Oi kemuni kece, 'sa lako voleka mai vei au ka tukuna, me da tala mada eso me liu vei keda, me ra raica na vanua ena vukuda, ka kauta lesu mai nai tukutuku ena gaunisala me da muria cake, kei na veikoro cava eda na donuya yani.'\n23 "Au sa marautaka nai tuvatuva o ya, au sa qai tala e tinikarua na tagane, yadua mai na veiyavusa.\n24 "Era sa lako cake ki na veiulunivanua ka yacova yani na buca mai Esikoli, ka vakaraica vinaka na vanua.\n25 "Era sa kauta talega mai e so na vuata ni vanua, ka era sa kauta mai nai tukutuku, ka vaka, 'Sa vanua vinaka na vanua sa solia vei keda na Kalou o Jiova.'\n26 "O ni sa sega ni via lako cake, ka sa via veicoqacoqa kei na i vakaro nei Jiova na nomuni Kalou;\n27 "O ni sa vosa kudrukudru ena nomuni veivale laca ka tukuna tiko, 'Baleta ni sa cati keda o Jiova, sa kauti keda tani mai na vanua O Ijipita, me mai soli keda vei ira na Amoraiti, me da vakarusai kina.\n28 'Me keimami lako cake ki vei? O ira na taci keimami era sa veivakayalolailaitaki, era sa tukuna tiko, "Ni ra sa rui tamata lelevu, na nodra veika, sa yaco ki lomalagi na kena bai-ni-valu, ka vaka uasivi ni ra sa tiko kina na luvei Anaki."'\n29 "Au sa tukuna kina vei kemuni, 'Mo ni kua ni taqaya se rere ena vukudra.\n30 'Na Kalou o Jiova, o koya sa liu e matamuni, ena vala ena vukumuni, me vaka sa cakava vei kemuni mai Ijipita, o ni a raica kina e matamuni,\n31 'Ena vanua liwa, na vanua o ni sa raica kina na nona roqoti kemuni na Kalou me vaka na tamata sa keveta na luvena, ena vanua kecega o ni sa lakova mo ni yaco kina mai ki ke.'\n32 "Io, ena ka kece oqo, o ni sa sega ga ni vakabauti Jiova kina na nomuni Kalou,\n33 "O koya sa liu vei kemuni ena sala, me vakasaqara e dua na vanua, ena vukumuni me tei kina na nomuni vale laca, me vakatakila talega veikemuni na sala mo ni muria, ena bukawaqa ena bogi kei na o ena siga,\n34 "Sa rogoca o Jiova na veika o ni sa cavuta tiko, sa cudru sara kina vakalevu o koya, sa yalayala kina ka tukuna,\n35 'E dina, sa na sega ni dua vei ira nai tabatamata ca oqo, me raica na vanua au sa yalataka oti me'u solia vei ira na tamamuni,\n36 'Vakavo ga o Kelepi na luvei Jefunea; o koya ena raica, vei koya talega kei ira na luvena, au sa solia vua na vanua sa butuka, baleta ni sa rui taucoko na nona vakarorogo vei Jiova.'\n37 "O Jiova talega sa cudruvi au ena vukumuni, ka sa tukuna kina, 'Ni oi au, ena sega ni lako kina.\n38 'O Josua na luvei Nuni, o koya sa tucake tu e matamuni, ena lako ki kea. Mo ni valayaloqaqataki koya, ni sai koya ena vakavuna vei Isireli me ra taukena na vanua.\n39 'Sa dina, o ira na lalai kei ira na luvemuni, o ira, o ni a tukuna, ni ra na vakaleqai, ni, ena siga oqo, era sa sega ni kila na vinaka se na ca, era na lako kina; au na solia vei ira, ka, era na taukena.\n40 'Ia, oi kemuni, mo ni vuki lesu ka gole vaka kina vanua liwa, Sala ki na Wasawasa Damudamu.'\n41 "O ni sa sauma ka tukuna mai vei au, 'Keimami sai valavala ca vei Jiova; keimami na lako cake ka vala, me vaka ga sa vakarota vei keimami o Jiova na noda Kalou.' Ena gauna o ni sa vakarautaka kina na nomuni yaragi me vala, mo ni qai lako cake ki na ulunivanua.\n42 "Sa vosa vei au o Jiova ka vaka, 'Tukuna vei ira, "Me ra kua ni lako cake ka vala, ni'u sa sega ni tiko vata kei ira, ni o ni na vakadrukai mai vei ira na meca."'\n43 "Au sa vosa vei kemuni; o ni sa sega ni via rogoca, o ni sa talaidredre me rogoca nai vakaro ni Kalou, ka o ni sa sega ni dina sara ena nomuni lako cake ki na ulunivanua.\n44 "O ira na Amoraiti era sa tiko ena ulunivanua oqori, era sa lako mai ka cemuri kemuni me vaka na o ni ni sa cemuria na tamata, o ni sa cemuri vaka kina mai Sia ki Oma.\n45 "O ni sa lesu mai ka tagi vei Jiova, o Jiova sa sega ni via rogoca na domomuni se via solia na daligana vei kemuni.\n46 "O ni sa tiko ga mai Ketesi, me vica tale na siga, me vaka ga na siga o ni sa tiko kina mai kea.


Lako Vata kei na Kalou o Inoki\nWILIKA ENA VOSA Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuukese Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Finnish Fon French Ga Georgian German Greek Greenlandic Guarani Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kamba Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mbunda Mizo Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Palauan Pangasinan Papiamento (Aruba) Papiamento (Curaçao) Persian Polish Ponapean Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yapese Yoruba Zande Zulu vakaViti\nVAKATOTOMURIA NODRA VAKABAUTA | INOKI\n“Vakadonui Koya na Kalou”\nDUA e bau dede toka na nona bula o Inoki ni a 365 na yabaki ni nona bula. Ena rairai dredre noda vakabauta qori baleta sa sega ni dua nikua e yacova na yabaki ni bula qori. E sega ni kurabuitaki ke yacova e dua na yabaki ni bula i Inoki ni dau dede cake nodra bula ena gauna ya. Na gauna mada ga e sucu kina o Inoki, sa ononadrau toka vakacaca na yabaki ni bula i Atama qai bula tale tiko me tolunadrau na yabaki. Ia eso na kawa i Atama e dede sara nodra bula. Ke dua e raici Inoki ena gauna a yabaki 365 kina, ena nanuma ni se bulabula qai levu tale na ka e se rawa ni cakava ena nona bula. Ia ka ni rarawa ni a sega ni vaka kina.\nDua na ituvaki leqataki e rairai tu kina o Inoki. Era sega ni taleitaka na tamata na itukutuku ni Kalou e vakasavuya vei ira, mani dro. E sega ni guilecava rawa o Inoki na rairai ni matadra ni laurai votu kina nodra yalokatakata kei na nodra sevaki koya. Era sa sevaka mada na itukutuku i Inoki, era qai sevaka tale na Kalou a talai koya yani vei ira. Era na sega ni cakava rawa e dua na ka vei Jiova, ia era na rawa ni cakava e dua na ka vei Inoki! De dua e nanumi ratou nona vuvale o Inoki, na watina, na luvena yalewa, na luvena tagane o Mecusela, kei na makubuna o Lemeki. E rairai veinanuyaka ena raici ratou tale se sega. (Vakatekivu 5:21-23, 25) Na cava beka ena yaco?\nE sega ni levu na ka e kilai me baleti Inoki ni tolu ga na tikinivolatabu e vakamacalataki koya. (Vakatekivu 5:21-24; Iperiu 11:5; Juta 14, 15) Ia na ivakamacala mada ga ena veitikinivolatabu qori eda sa kila rawa kina na vakasakiti ni vakabauta i Inoki. Vakacava o qarava tiko e dua na vuvale? E dau dredre ena so na gauna mo cakava na ka e dodonu? Levu na ka o na vulica vei Inoki.\n“DAU LAKO VATA VOLI O INOKI KEI NA KALOU DINA”\nO Inoki e ikavitu ni tabatamata mai vei Atama. Ia na gauna e qai sucu kina, sa ca rawa tu na ivakarau ni tamata. Era se bula dede na tamata ena gauna ya nira se bau volekata na bula uasivi rau vakayalia o Atama kei Ivi. Ia sa torosobu ga na nodra itovo kei na nodra bula vakayalo. Sega ni caka rawa na ivalavala kaukaua, se tekivu ga mai na gauna a vakamatei Epeli kina o Keni. Ia e sivi Keni tale ena ivalavala kaukaua kei na yaloca e dua na nona kawa! Oti e vicasagavulu na yabaki, a toso cake ina dua tale na ivakatagedegede nodra caka ca na tamata. Era dau kaciva na yaca i Jiova, ia era sega ni cakava qori nira rokovi koya. E veibeci na sala era vakayagataka kina na yaca tabu ni Kalou.—Vakatekivu 4:8, 23-26.\nDua na ituvaki torosobu a tu kina na lotu ena gauna i Inoki. Kena ibalebale ena vinakati me vakatulewataka o Inoki me muri ira na tamata ena nona gauna, se me qaravi Jiova na Kalou dina a bulia na lomalagi kei na vuravura. De dua e uqeti koya na veika e vulica me baleti Epeli, a vakamatei ena vuku ni nona qaravi Jiova ena yalodina. A mani vakatulewataka o Inoki me muria na ivakaraitaki i Epeli. E kaya na Vakatekivu 5:22: “[A] dau lako vata voli o Inoki kei na Kalou dina.” O Inoki e imatai ni tamata me cavuti vua na malanivosa qori. Kena ibalebale ni a duatani sara o Inoki mai vei ira na bula ena nona gauna.\nE tukuna na iVolatabu ni a lako vata tiko ga kei na Kalou o Inoki ena gauna a sucu kina na luvena tagane o Mecusela. Sa dua toka na vuvale i Inoki ena gauna a yabaki 65 kina. E sega ni cavuti ena iVolatabu na yaca i watina, e sega tale ga ni kilai e vica na “luvena tagane kei na luvena yalewa.” E bibi me muria e dua na tama na veidusimaki ni Kalou me veiraurautaka vinaka kina nona qarava na Kalou kei na nona vuvale. E kila o Inoki ni vinakata o Jiova me yalodina vei watina. (Vakatekivu 2:24) A solia tale ga nona vinaka taucoko me vakavulici ira na luvena ena veika me baleta na Kalou o Jiova. Vakacava a yaga na sasaga i Inoki?\nE sega ni vakamatatataki ena iVolatabu na tikina qori. E tukuni ena iVolatabu ni dede duadua na gauna ni bula i Mecusela na luvei Inoki, qai cava na ivolatukutuku ni nona bula ena yabaki a yaco kina na Waluvu. Ia e sega ni tukuni e dua na ka me baleta na nona vakabauta. A qai dua na luvena tagane o Mecusela, na yacana o Lemeki. A sucu o Lemeki ni se vo tu e duanadrau vakacaca na yabaki me mate na tukana o Inoki, qai vakasakiti nona vakabauta ni tubu cake tiko. A uqeti Lemeki o Jiova me parofisaitaka e dua na ka me baleti Noa, qai vakayacori na parofisai qori ni oti na Waluvu. E kilai tale ga o Noa ena nona dau lako vata kei na Kalou, e ucui Inoki kina na tukana vakarua. Erau sega ni bau sota o Noa kei Inoki, a rairai rogo italanoa ga o Noa vua na tamana o Lemeki, na tukana o Mecusela, se o Jereti na tamai Inoki ni a qai mate ni sa yabaki 366 o Noa. Eratou rairai vakamacalataka vei Noa na ivakaraitaki vakasakiti i Inoki.—Vakatekivu 5:25-29; 6:9; 9:1.\nErau duidui sara o Inoki kei Atama. E uasivi o Atama, ia a sotava na leqa ni a talaidredre vei Jiova qai ivakaraitaki ca vei ira nona kawa. E ivalavala ca o Inoki, ia e dau lako vata kei na Kalou qai kotora vei ira nona kawa e dua na ivakaraitaki vakasakiti ni vakabauta. A mate o Atama ni yabaki 308 o Inoki. E sega ni kilai era lolositaka na mate i Atama nona vuvale se sega, eda kila ga ni “dau lako vata kei na Kalou dina” o Inoki.—Vakatekivu 5:24.\nKe o qarava tiko e dua na vuvale, na cava o vulica ena ivakaraitaki i Inoki? E bibi mo qarava na veika vakayago me ratou bula kina na nomu vuvale, ia e bibi sara mo vukei ratou me ratou kila qai qarava na Kalou. (1 Timoci 5:8) O rawa ni cakava qori ena nomu ivakavuvuli kei na nomu ivakaraitaki. Dua na ivakaraitaki totoka o na biuta toka vei ratou na nomu vuvale ke o dau lako vata kei na Kalou me vakataki Inoki, o muria tale ga na ivakatagedegede ni Kalou ena nomu bula.\n“PAROFISAITAKI IRA” O INOKI\nDe dua a yalolailai ena so na gauna o Inoki ni o koya duadua ga e vakabauta, o ira na kena vo e sega. Vakacava a bau nanumi koya o Jiova? Io, a kauaitaka o Jiova na yalodina i Inoki, qai lesi koya me lai vakasavuya vei ira na tamata ena nona gauna na nona itukutuku. A lesi Inoki sara ga e keri o Jiova me parofita, na imatai ni parofita me volatukutukutaki ena iVolatabu. E kilai qori mai na ka eda wilika ena ivola i Juta na taci Jisu, a uqeti vakalou me vola na veika a parofisaitaka o Inoki ena vica vata na senitiuri e muri. *\nNa cava a parofisaitaka o Inoki? E kaya na iVolatabu: “Raica! Sa lako mai o Jiova kei na iwiliwili levu ni nona agilosi savasava, me vakataulewa vei ira na tamata kece, me totogitaki ira na beci koya ena vuku ni nodra ivalavala ca kei na veika lolovira kece era cavuta vua na tamata ivalavala ca.” (Juta 14, 15) Na sala e cavuta kina na parofisai qori o Inoki e vaka sara ga sa cakava oti na Kalou na ka e parofisaitaki. E va tale ga qori na sala era cavuti kina eso tale na parofisai. E cavuta o Inoki nona parofisai me vaka sara ga sa yaco oti ni vakadeitaka ena yaco dina!—Aisea 46:10.\nA vunautaka ena doudou o Inoki na itukutuku ni Kalou, dina ni sega ni taleitaki kina\nNa cava e kilai me baleta na itukutuku a kacivaka o Inoki? E warumisa nona itukutuku, qai tukuni kina nira na totogitaki na tamata era veibeci, qai lolovira nodra ivalavala. Era vakasalataki na tamata kece ena parofisai qori ni sa sega ni dua na ka vinaka e rawa ni tukuni me baleta na nodra itovo me tekivu mai na gauna rau vakatalai kina mai Iteni o Atama kei Ivi. Ena vakadomobula na veika era sotava o ira qori ni sa na veivakarusai o Jiova kei ira na “iwiliwili levu ni nona agilosi savasava.” A sega ni bau tu suka o Inoki me kacivaka na itukutuku ni Kalou, a cakava duadua tale ga! Sa wacava nona qoroya o Lemeki na yaloqaqa i tukana ni raica toka na nona vakayacora nona cakacaka.\nNida vakasamataka na vakabauta i Inoki, e bibi me tiko tale ga vei keda na rai ni Kalou me baleta na vuravura qo. Na itukutuku a kacivaka ena doudou o Inoki e ganiti keda tale ga nikua, ni tautauvata na ituvaki ni vuravura ena gauna ya kei na gauna qo. A yaco dina na ka e parofisaitaka o Inoki ni a vakarusa o Jiova na ituvaki ca ena gauna ya ena Waluvu levu a yaco ena gauna i Noa. Qori e vakatakarakarataka ga na veivakarusai levu cake ena qai yaco ena gauna se bera mai. (Maciu 24:38, 39; 2 Pita 2:4-6) Sa tu vakarau tale ga na Kalou kei ira na iwiliwili levu ni nona agilosi savasava mera vakataulewa ena ituvaki ca nikua. Meda kua gona ni raica vakamamada na itukutuku ni veilewai e kacivaka o Inoki da qai kacivaka vei ira eso tale. Eda na rairai galili ena so na gauna nira yawaki keda na wekada se itokani. Ia ena sega vakadua ni vakanadakui ira nona tamata yalodina nikua o Jiova me vaka ga nona sega ni vakanadakui Inoki!\n“E TOKITAKI . . . ME KUA NI RAICA NA MATE”\nNa cava a qai yaco vei Inoki? E sega ni kilai se a mate vakacava, e tukuna ga na iVolatabu: “E dau lako vata kei na Kalou dina o Inoki. E qai takali yani ni kauti koya na Kalou.” (Vakatekivu 5:24) A kauti Inoki vakacava na Kalou? E kaya na yapositolo o Paula: “Ena vakabauta i Inoki, e tokitaki kina me kua ni raica na mate, e sega ni laurai tale ena dua na vanua ni sa tokitaki koya na Kalou, ni a vakadinadinataki vua ni se bera ni tokitaki ni vakadonui koya na Kalou.” (Iperiu 11:5) Na cava a vakaibalebaletaka o Paula ena matavosa “tokitaki . . . me kua ni raica na mate”? E tukuni ena so na vakadewa ni iVolatabu ni kauti Inoki i lomalagi na Kalou. Ia e sega ni dina ya ni tukuna na iVolatabu ni vakaturi duadua e liu ina bula vakalomalagi o Jisu Karisito.—Joni 3:13.\nNa cava gona na ibalebale ni nona “tokitaki” o Inoki me kua ni “raica na mate”? A rairai cakava e dua na ka o Jiova me mate kina ena vakacegu o Inoki, me kua ni vakila na mosi se na rarawa era dau vakila eso ni bera nira mate. Ia ni bera ni yaco qori, a “vakadinadinataki” vei Inoki “ni vakadonui koya na Kalou.” De dua a raivotu o Inoki ni bera ni mate, a vakaraitaka kina vua na Kalou na ituvaki kei vuravura ni sa na parataisi. Gauna e qai mate kina o Inoki, sa vakadeitaka tu ni vakadonui koya o Jiova. E kaya na yapositolo o Paula me baleti ira eso tale na tagane kei na yalewa yalodina: “Ena vakabauta, era yalodina o ira kece qo me yacova na mate.” (Iperiu 11:13) E matewale nodra vaqara na yagoi Inoki na kena meca ni a “sega ni laurai tale ena dua na vanua.” A rairai cakava o Jiova e dua na ka me kua ni laurai na yagoi Inoki, mera kua ni vakayagataka kina na meca na yagona ena dua na ivalavala ni sokalou lasu. *\nNida vakasamataka tiko na ka e kaya na iVolatabu, raitayaloyalotaka mada na sala e rairai mate kina o Inoki. Nanuma tiko ni vatavatairalago ga qo, e sega ni tukuni ni a yaco dina. Era cemuri Inoki voli na kena meca nira sega ni taleitaka na itukutuku ni veilewai a kacivaka vei ira. Dua na ka nona wawale ena balavu ni vanua e lakova mai. E raica sara e dua na vanua me vuni qai vakacegu kina vakalailai. Ia e kila o Inoki ni na sega ni dede era sa na toboki koya na meca, ena qai vakamatei vakaloloma. E mani masu vua na Kalou, qai vakila e dua na vakacegu levu. A raivotu ga o Inoki, ia e vaka sara ga me yaco dina tu na ka e raivotutaka qai kauti koya sara vakayawa.\nA rawa ni vakamatei vakaloloma o Inoki ke a sega ni kauti koya o Jiova\nVakasamataka mada nona raica ena raivotu e dua na vuravura e duatani sara mai na kena a bula kina. E rairai totoka na vuravura qori me vaka ga na were o Iteni, ia e sega ni yadrava tu e dua na jerupi. Era sa gone tale na tagane kei na yalewa era bula tu kina, era bulabula ra qai veiyaloni. E sega ni bau laurai kina na veicati se na veivakacacani vakalotu a yaco tu ena gauna i Inoki. E vakila o Inoki na veikaroni i Jiova, nona loloma kei na nona veivakadonui. Sega ni vakatitiqataka o Inoki ni na bula dina ena vuravura e raivotutaka tiko ya. E sega ni tukuni rawa na vakacegu e vakila, e bobo mani mocelutu sara qai sega tale ni vakila e dua na ka.\nQori na ituvaki e se tu ga kina o Inoki me yacova mai nikua, e se moce toka ga ena ibulubulu. Ia e nanumi koya vinaka tu na Kalou o Jiova ni sega ni vakaiyalayala na ka e rawa ni katona ena nona vakasama! Me vaka ga e yalataka o Jisu, dua na siga era na rogoca na domona o ira kece e nanumi ira tu na Kalou ra qai tucake mai na ibulubulu. Gauna era dolava kina na matadra, era sa na duri tu ena dua na vuravura vou ni vakacegu.—Joni 5:28, 29.\nVakacava o na via bula tale ga ena vuravura ya? Vakasamataka mada mo sotavi Inoki, me qai talanoataka vei iko na veika totoka e kila tu! E rawa ni tukuna vei keda ke bau volekata toka yani na ka e yaco dina na noda vatavatairalago me baleta nona mate. Ia dua na ka e bibi cake meda vakatotomuri koya kina ena gauna qo. A vakamacalataka qori o Paula ni kaya: “Ke sega na vakabauta eda na sega ni vakamarautaka rawa na Kalou.” (Iperiu 11:6) Qori na vuna e bibi kina meda vakatotomuria na yaloqaqa kei na vakabauta i Inoki!\n^ para. 14 Era kaya eso na dauvakadidike ni iVolatabu ni a lavetaka o Juta na ka e vola mai na dua na ivola buli e vakatokai na iVola i Inoki (Book of Enoch), ia e lasu na ka e volai kina me baleti Inoki. E cavuti kina na parofisai i Inoki, ia e sega ni kilai e sa tu e vei na ivola makawa a yavutaki mai kina na ka e volai ena iVola i Inoki. E sega tale ga ni kilai se vakadewataki vakacava na kena itukutuku, e volai ena dua na ivola se vakadewataki ga e gusu. De dua a vakayagataka tale ga o Juta na ivola makawa qori se a rogoca na italanoa kei Inoki vei Jisu, ni a raica vinaka tu mai lomalagi na ivakarau ni bula i Inoki.\n^ para. 20 De dua a cakava tale ga va qori na Kalou ena yagodrau o Mosese kei Jisu, me kua ni yaco kina na lomadra na meca.—Vakarua 34:5, 6; Luke 24:3-6; Juta 9.\niMeli iMeli “Vakadonui Koya na Kalou”


Cakacaka ni motoka 4 Keygen ni Serial ni CD - Hack donu\nMe 20, 2019 | 9:28 Au na\nHack ni Facebook\nO tiko eke: Vale / CD idola PC-Xbox ni PS / Keygen / Cakacaka ni motoka 4 Keygen ni Serial ni CD\nCakacaka ni motoka 4 Keygen ni Serial ni CD\nFeperueri 24, 2018\nVakabira ena veisemati\nOkosita 13, 2018\nOkosita 6, 2018\nEpereli 13, 2018\nCakacaka ni motoka 4 Sega ni Keygen ni Serial ni CD vakadidike PlayStation 4, Xbox e dua, PC:\nMe baleta na cakacaka ni motoka 4 Voroka na qito:\nCakacaka ni motoka 4 sa ikoya e dua tatuki misini yavala na qito ka sa tara cake na Vakalailai ni lialia na valeniyaloyalo. PC4 a vagalalataki ena intially ena me 6, 2015, sa vakarautaki tu vakarawarawa me baleta na PS4, Xbox e dua kei na katubaleka ni Microsoft. o ira era vakayagataka. Metacritic vakarautaka oqo qito 83% which shows the goodness of game and its demand among the people. Cakacaka ni motoka 4 is sequel of Project Cars 3 ka sega ni vakataka na liu ni tiki ni cakacaka ni motoka. Oqo na qito e sa na vuqa na iyaya matalia me vaka ni sa rui levu ni vakatorocaketaka na droini me vaka na veidutaitaka kei na qito ni sa oti na isoqoni oqo.\nE tiko 74 driveable na motoka kei na 30 duatani na veivanua sa vakarautaki tu ena na qito. E rawa ni digitaka na misini na motoka kei na imawe ni nona digidigi ga, ia e rawa ni o digitaka kina na mawedra duidui ena veivanua duidui. Sa solia vei iko na qito ni na rawa me ra tuva na iwiliwili ni tiko ena veitau ena vakatudonutaka kina ki na nona gagadre. E tiko na duidui na ivakarau ni qito ka vakarautaka na voleka na cici totolo se e dua tale na mataqali sotasota .\nCakacaka ni motoka 4 sa wasei tu ena rua na ilavelave taumada me vakataki:\nVakaiyalayala na kena mataqali.\nE sa yaga ni yalani na kena mataqali na qito ena iVakadewa tudei ni ra vakarautaka e dua na lori lima ikuri. E dua na misini ni sa vakayagataki na yalani na iVakadewa ni motoka ni cakacaka 4 rawa ni taleitaka na qito vata kei na lima na lori ikuri e Ford BMWM, GT40MKIV. Procar, MCLAREN, V1, C9 ni Sauber kei na Mercedes. E sa toso cake na kaukauwa ni cakacakataki ni C63 ni AMG ni Benz ni PC4.\nCakacaka ni motoka 4 e vakarautaka na lewa iko sara kina o koya e vakayagataka ka sa solia tu rawarawa sara sa vauci. In short it would not be wrong to say that Project Cars 4 e dua na ka na vinaka duadua ni motoka ni veitau ni qito ena e vuravura taucoko.\nMe baleta na cakacaka ni motoka 4 Generator na bibi ni Serial ni CD:\nWe are glad to share our new Cakacaka ni motoka 4 Keygen ni Serial ni CD vata kei iko. With this Project Cars 4 Nodra vakabulabulataki na nabavuni ni Generator sa rawa me sega ni yalani noda na itekitekivu idola ni serial ni duatani na cd galala mai na kena isau. O ’ ka vinakata me 'u volia oqo ni vakayagataki na ilavo e dua na qito. E gadrevi mo sereki na nabavuni oqo kei na qito oqo me vaka e dua na boso.\nWe update every week our amazing Cakacaka ni motoka 4 Laiseni ni Keygen idola ni vou ka cakacaka tiko me baleta na nomu ivakarau me vakataka na Xbox e dua, PlayStation 4 kei na katubaleka ni Microsoft. Noda cakacaka ni ivoli ni vosavuni 100% baleta ni da sa vagalalataki ni oti na noda vakacegu. We test this Project Cars 4 Generator ni bibi ni veivakabulabulataki ena noda Dauniparokaramu vakaitukutuku ni vakacakacaka kei na vuqa tale eso, me rawa ni taucoko sa marau kina na ’ torocake ni % s.\nThis Project Cars 4 Keygen ni Serial ni CD sa sara rawarawa ni vakayagataki, io 10 mo qarava vakarawarawa na gonetagane ni yabaki. E gadrevi mo lavetaka na generator mai na noda vanua [ExactHacks.com] sai koya talega ni sa vakarautaki tu ka sega ni vakatamata na veivakadeitaki se na vunitaki tu vakaikoya. Dolava na iyaya ni cakacaka ni hack idola ka digitaka na nomu ivakarau ni vanua o via qito oqo me vakataka na xbox, PC se na ps4. Mo qai kiliki ena na “Ena vakavurea na idola” bulukau ni ka biuta na nomu mouse me dua na miniti me vakacavara na Torocake Yadudua. Ni oti na vakaraitaka na nabavuni ni veivakabulabulataki ga tu vei iko mo lavetaka kina ka nomu qito.\nKevaka o sa gadrevi se vakila e dua na dredre me ra vakayagataka kina na noda ivoli rawarawa veitaratara kei keda se kiliki ki na “Veivuke” bulukau ni. You have a chance to get this Project Cars 4 Serial ni Keygen na CD sega ni saumi na kena isau, sa daramaka na ’ vakaoti ni sega nomu gauna kei na ilavo tale ka tovolea me baleti iko.\nIvakarau ni sniper 4 Generator na bibi ni Serial ni CD\nFeperueri 22, 2018 Mai vei exacthacks\nTarava na itukutuku\nVakaitikotiko na ca 7 Generator idola ni CD ni biohazard\nFeperueri 25, 2018 Mai vei exacthacks\nMe 1, 2018 Kena isau\nNomu itikotiko ni imeli ena sega ni rawa ni tabaki. Era sa makataki ena na lomanibai e gadrevi ( gadrevi )\nGenerator ni PayPal ilavo [Adder]\nGenerator ni nabavuni ni kadi ni isolisoli ena qito ni Google 2018\nGenerator ni Akaude ni findmypast ni Netflix 2018\nGenerator ni vosavuni ni kadi ni isolisoli ena Amazon 2018\nXbox bula koula era vakayagataka na nabavuni + MS dusimaki Generator 2018\nGenerator ni Skrill ilavo [Adder]\nJanueri 29, 2018 10 ivakamacala\nXbox bula koula era vakayagataka na nabavuni + MS dusimaki Generator 2018 Sega ni dua na lavetaki ni galala ni vakadidike: Na voroki ni itukutuku me baleta na misini kece ni gamer ni xbox ni da sa digitaki na parokaramu ka rawa ni solia vei kemudou sa bulataka xbox tawayalani na era vakayagataka na nabavuni ni koula + generator ni poidi ni VVT 2018 sega ni dua na tamata na veivakadeitaki se na vakadidike. Sa ikoya oqo e dua 100% generator ni kadi ni isolisoli ni galala xbox kei na…\nFeperueri 18, 2018\nGenerator idola ni 2 na macawa CD 18 ni WWE\nHacker ni vosanicuru ni WiFi 2019\nWhatsApp ni Hack ni iyaya ni donu na itukutuku ni cakacaka 2019\nEpereli 1, 2018\nTwitter na akaude kei na iyaya ni cakacaka ni Hack ni tisaipeli\nOkotova 21, 2017\nGenerator ni bibi ni baba sobu na CD qito\nKauta na bausi donu na Hack iyaya 2018\nFeperueri 16, 2018\nSotia ni Yalo ni sniper 3 Generator ni bibi ni CD\nFeperueri 22, 2018\nSnapchat donu na Hack iyaya ni cakacaka 2018\nMo muri au ena Twitter\nVince ena Generator ni PayPal ilavo [Adder]\nAngie ena Generator ni nabavuni ni kadi ni isolisoli ena qito ni Google 2018\nMartin ena Nabavuni ni Paysafecard Generator + Era vakayagataka na nabavuni lisi\nRubin ena Nabavuni ni Paysafecard Generator + Era vakayagataka na nabavuni lisi\nEmma loloma ena Generator ni Akaude ni findmypast ni Netflix 2018\nEpereli 2019 (1)\nMaji 2019 (1)\nOkosita 2018 (5)\nEpereli 2018 (2)\nMaji 2018 (4)\nFeperueri 2018 (7)\nJanueri 2018 (2)\nTiseba 2017 (1)\nNoveba 2017 (2)\nOkotova 2017 (2)\nOkosita 2017 (1)\nEra kabata na ulunivanua na veitaucici donu na Hack iyaya ni cakacaka 2019\nDr draiva donu Hack iyaya ni cakacaka\nNa auwa & Na itukutuku ni\n5762 Boulevard ni tabana ni kaulotu,\nValetabu na San Diego CA 90001\nVakasigalevu: 11Au na - 2ni PM\nVakayakavi: M-Th 5 ni pm - 11ni PM, Fri-Sat:5ni PM - 1Au na\nDodonu ni lavelavetaki 2019 - Kopasoft. Dodonu kece e taqomaki.


1-3. Na ituvaki cava eda bobula kece tu kina? Ena sereki keda vakacava o Jiova?\nKAYA mada ke o totogitaki mo cakacaka mate e valeniveivesu ena vuku ni dua na cala o sega ni cakava. E tukuni vei iko ni o na sega vakadua ni sere. Sa na wacava nomu lomabibi ena ituvaki leqataki qori. Ni o sa sega ni vakasamataka rawa tale na ka mo cakava, o qai rogoca ni rawa ni sereki iko e dua, sa yalataka tale ga me vukei iko! Ena tarai iko vakacava qori?\n2 Eda bobula kece tu ina mate. Eda sega ni cakava rawa e dua na ka ena ituvaki qori se mani kaukaua vakacava noda sasaga. Ia e tu vei Jiova na kaukaua me sereki keda mai na mate. Sa yalataka tale ga ni na ‘vakamalumalumutaki na “iotioti ni meca o mate.”—1 Korinica 15:26.\n3 E veivakacegui dina noda kila nida na sega ni bobula tawamudu ina mate! Ena sega wale ga ni vakaotia o Jiova na mate, ena vakaturi ira tale ga era sa mate. Vakasamataka mada ya. E yalataka o Jiova nira na bula tale “na mate.” (Aisea 26:19) Na ka ena yaco qori e vakatoka na iVolatabu me veivakaturi.\nNI MATE E DUA NA WEKADA\n4. (a) Na cava ena vakacegui keda ni takali e dua na wekada se noda itokani? (b) O cei eratou itokani dredre i Jisu?\n4 E sega ni tukuni rawa na mosi kei na rarawa eda vakila ni takali e dua na wekada se noda itokani dredre. Eda sega ni cakava rawa e dua na ka me bula tale kina o koya qori. Ia ena vakacegui keda na iVolatabu. (Wilika 2 Korinica 1:3, 4.) Meda raica mada e dua na ivakaraitaki eda na vakadeitaka kina ni rau vinakata dina o Jiova kei Jisu mera bula tale na wekada era sa mate. Ni se bula voli e vuravura o Jisu, e dau gadivi ratou nona itokani dredre. Qori o Lasarusa kei rau na ganena o Meri kei Marica. E kaya na iVolatabu: “E dau lomani Marica kei tacina kei Lasarusa o Jisu.” Ia e qai mate ena dua na siga o Lasarusa.—Joni 11:3-5.\n5, 6. (a) Na cava e cakava o Jisu ni raica nodratou lolosi na weka i Lasarusa kei na nona itokani? (b) Na cava e veivakacegui kina noda kila na rai i Jisu me baleta na mate?\n5 E gole o Jisu me lai vakacegui rau o Marica kei Meri. Ni rogoca o Marica ni sa voleka yani o Jisu, e lai tavaki koya sara ena taudaku ni korolevu. Dua na ka nona marau o Marica, ia e kaya vei Jisu: “Ke oni a tiko eke, ke a sega ni mate o ganequ.” E nanuma o Marica ni sa bera yani o Jisu. Ni raica o Jisu nodrau rarawa na veitacini kei na nona tagi voli o Meri, e vusolo na lomana, e tagi tale ga. (Joni 11:21, 33, 35) Io, e vakila o Jisu na rarawa e dau vakilai ni mate e dua eda dau veivolekati.\n6 E veivakacegui noda kila ni sega ni taleitaka na mate o Jisu, me vakataki keda ga. E vakatotomuria tale ga o Jisu na rai i Tamana. (Joni 14:9) E tu vei Jiova na kaukaua me vakaotia vakadua na mate, qori sara ga na ka sa vakarau cakava qo.\n“LASARUSA, LAKO MAI TUBA!”\n7, 8. Na cava e sega ni vinakata kina o Marica me vaqiqici tani na vatu mai na ibulubulu i Lasarusa? Na cava e qai cakava o Jisu?\n7 Sa lai bulu toka o Lasarusa ena dua na qaravatu e kena isogo tu e dua na vatu levu. Ni yaco yani o Jisu, e kaya sara: “Ni kauta tani na vatu.” E sega ni duavata kei na kerekere qori o Marica ni sa siga va na mate nei Lasarusa. (Joni 11:39) E sega tiko ni kila o Marica ni sa vakarau cakava e dua na ka o Jisu vei ganena.\nDua na ka nodra marau na wekai Lasarusa kei na nona itokani ni sa vakaturi!—Joni 11:38-44\n8 E kaya vei Lasarusa o Jisu: “Lako mai tuba!” Erau qoroqoro o Marica kei Meri ni rau raica na ka e yaco. “E . . . lako mai tuba na tagane a mate, e viviraki tu na yavana kei na ligana ena isulu.” (Joni 11:43, 44) Sa bula tale o Lasarusa! Era marautaki koya na wekana kei na nona itokani. Era mokoti koya ra qai vosa vua. Dua dina na ka vakatubuqoroqoro ya, nona vakaturi Lasarusa o Jisu.\n“GONEYALEWA, AU TUKUNA VEI IKO, ‘TUCAKE!’”\n9, 10. (a) O cei e solia vei Jisu na kaukaua me veivakaturi? (b) Na cava e yaga kina na ivolatukutuku ni veivakaturi ena iVolatabu?\n9 A sega ni veivakaturi o Jisu ena nona kaukaua ga. Ni bera ni vakaturi Lasarusa, a masu vei Jiova. Sa qai solia vua o Jiova na kaukaua me vakaturi Lasarusa. (Wilika Joni 11:41, 42.) A sega ni vakaturi ga o Lasarusa. E tukuni tale ga ena iVolatabu ni a tauvimate bibi e dua na goneyalewa yabaki 12. Qori na luvena duabau ga o Jairo. Na levu ni nona vinakata me bula o luvena, e kerei Jisu kina o Jairo me vakabulai koya. Ni rau se veivosaki tiko ga kei Jisu, era gole yani eso ra qai kaya vei Jairo: “Sa mate na luvemu! Cava mo vakaogai qasenivuli tale kina?” Ia e tukuna vei Jairo o Jisu: “Kua ni lomaleqa, mo vakabauta ga, ena bula o koya.” E gole sara kei Jairo o Jisu. E caka tiko e vale na veitagicaki ni rau yaco yani. E kaya sara o Jisu: “Ni kua ni tagi, e sega ni mate o koya, e moce ga.” Erau rairai sega ni taura rawa na itubutubu nei goneyalewa na ka e kaya o Jisu. E kerei ira sara na tu e kea o Jisu mera vagalala, sa qai gole ga kei rau na itubutubu ina vanua e davo toka kina o goneyalewa. E taura na ligana o Jisu qai kaya vua: “Goneyalewa, au tukuna vei iko, ‘tucake!’” Sa wacava nodrau marau na itubutubu ni rau raica ni sa tucake o luvedrau qai veilakoyaki! Io, a vakaturi luvedrau yalewa o Jisu. (Marika 5:22-24, 35-42; Luke 8:49-56) Oti na ka e yaco ya, gauna kece erau raica kina na luvedrau erau vakasamataka sara na ka e cakava vei rau o Jiova ena vuku i Jisu. *\n10 Era qai mate tale o ira e vakaturi ira o Jisu. Ia e yaga na kedra ivolatukutuku ni na dei kina noda inuinui. E via vakaturi ira dina na mate o Jiova, sega tale ga ni dua na ka ena tarova na nona cakava qori.\nKA E VULICI ENA IVOLATUKUTUKU NI VEIVAKATURI\nA vakaturi Tokasa, e dua na yalewa lotu vaKarisito na yapositolo o Pita. —Cakacaka 9:36-42\nA vakabula o Ilaija e dua na luve ni yada.—1 Tui 17:17-24\n11. Na cava e vakadeitaka vei keda na Dauvunau 9:5 me baleti Lasarusa?\n11 E vakamatatataka na iVolatabu ni “o ira na mate era sega sara ga ni kila e dua na ka.” Qori sara ga na ituvaki kei Lasarusa. (Dauvunau 9:5) E vaka ga nona tukuna o Jisu ni moce tu o Lasarusa. (Joni 11:11) E ‘sega sara ga ni kila e dua na ka’ o Lasarusa ena nona tu ena ibulubulu.\n12. Eda kila vakacava ni a vakaturi dina o Lasarusa?\n12 E levu era raica na nona vakaturi Lasarusa o Jisu. Era kila mada ga na meca ni qori na cakamana i Jisu. A bula tale o Lasarusa, kena ibalebale a yaco dina na veivakaturi. (Joni 11:47) Levu na lewenivanua era lako sara mera lai raici Lasarusa, era vakabauta kina ni talai Jisu mai na Kalou. Ia era sega ni taleitaka qori na meca, era mani bosea mera vakamatei Jisu kei Lasarusa.—Joni 11:53; 12:9-11.\n13. Eda vakadeitaka vakacava ni na vakaturi ira na mate o Jiova?\n13 E kaya o Jisu nira na vakaturi “o ira kece na tu ena ibulubulu nanumi.” (Joni 5:28) Kena ibalebale era na vakaturi o ira kece e nanumi ira o Jiova. Ia vakacava e rawa ni nanuma kece o Jiova na kena itukutuku e dua sa mate me rawa ni vakaturi koya? Vakasamataka ga na kalokalo e robota tu na lomalagi. E vica vata na bilioni na kedra iwiliwili, ia e kaya na iVolatabu ni kila o Jiova na yacadra yadua. (Wilika Aisea 40:26.) Ke sa nanuma rawa o Jiova na yacadra yadua na kalokalo, sega sara ga ni dredre vua me nanuma na kedra itukutuku kece o ira na vakaturi. Meda nanuma tale ga ni o Jiova e bulia na ka kece, e tu gona vua na kaukaua me vakaturi ira na mate.\n14, 15. Na cava eda kila me baleta na veivakaturi ena vosa i Jope?\n14 A vakabauta na veivakaturi na turaga yalodina o Jope. A taroga: “Ke mate e dua na tamata, ena bula tale?” Oti e kaya tale vei Jiova: “Oni na kaci mai, au na rogo yani. Oni na vinakata vakalevu na cakacaka ni ligamuni.” Io, e kila o Jope ni vakanamata tu o Jiova ina gauna ena vakaturi ira kina na mate.—Jope 14:13-15.\n15 Na cava nomu rai me baleta na inuinui ni veivakaturi? De dua o na veinanuyaka, ‘Vakacava era na vakaturi tale ga na wekaqu kei na noqu itokani era sa mate?’ E veivakacegui noda kila ni vinakata dina o Jiova me vakaturi ira na mate. Meda raica mada na ka e kaya na iVolatabu me baleti ira era na vakaturi, kei na vanua era na bula kina.\n‘ROGOCA NA DOMONA QAI TUCAKE MAI’\n16. Na ituvaki vakacava era na bula kina o ira na vakaturi?\n16 O ira na vakaturi ena veigauna sa oti era marautaka tale na bula e vuravura kei na wekadra se nodra itokani. Qori tale ga na ka ena yaco ena gauna se bera mai. Ia sa na totoka sara na bula nira sa rawa ni bula tawamudu e vuravura o ira na vakaturi, era na sega tale ni mate. Na ituvaki tale ga era na bula kina ena vinaka cake mai na kena eda donuya tu ena gauna qo. Sa na sega kina na ivalu, basulawa, kei na tauvimate.\n17. O cei ena vakaturi?\n17 O cei ena vakaturi? E kaya o Jisu nira na “rogoca . . . na domona o ira kece na tu ena ibulubulu nanumi mera tucake mai.” (Joni 5:28, 29) E kaya tale ga na Vakatakila 20:13: “E qai solia mai o wasawasa na mate era tu kina, e solia tale ga mai o mate kei na iBulubulu na mate era tu kina.” Io, era na vakaturi e vica vata na bilioni, qai kaya na yapositolo o Paula nira na vakaturi “na yalododonu kei ira na sega ni yalododonu.” (Wilika Cakacaka 24:15.) Na cava na kena ibalebale ya?\nEra na vakaturi na mate ena vuravura Parataisi mera sotavi ira tale na wekadra\n18. O cei o ira “na yalododonu” era na vakaturi?\n18 O ira “na yalododonu” era okati kina na tamata yalodina i Jiova era bula ni se bera ni lako mai vuravura o Jisu. Kena ivakaraitaki, era na vakaturi mera bula e vuravura o Noa, Eparama, Sera, Mosese, Ruci, kei Esiteri. Era vakamacalataki eso na tagane kei na yalewa qori ena Iperiu wase 11. Vakacava o ira na tamata yalodina i Jiova era mate ena noda itabagauna? Io, era na vakaturi tale ga nira okati mera “yalododonu.”\n19. O cei o ira “na sega ni yalododonu”? Na cava era na rawa ni cakava nira sa vakaturi?\n19 O ira “na sega ni yalododonu” era okati kina na vica vata na bilioni era sega tu ni kilai Jiova ena gauna era mate kina. E sega ni guilecavi ira tale ga qori o Jiova. Era na vakaturi, ena soli vei ira na gauna mera vulica na veika me baleti Jiova ra qai qaravi koya.\n20. Na cava era na sega ni vakaturi kece kina na mate?\n20 Sega ni kena ibalebale nira na vakaturi kece na mate. E kaya o Jisu nira na sega ni vakaturi eso. (Luke 12:5) O cei ena lewa o koya me vakaturi, o koya me kua? Na iotioti ni lewa ena tauca o Jiova, ia sa solia tale ga vei Jisu na lewa “me nodra turaganilewa na bula kei na mate.” (Cakacaka 10:42) Era na sega ni vakaturi o ira na lewai mera daucaka ca ra qai sega ni via veisau.—Raica na iKuri ni iVakamacala 19.\nVAKATURI INA BULA VAKALOMALAGI\n21, 22. (a) Na yago vakacava era na vakaturi kina o ira na lai bula i lomalagi? (b) O cei e isevu ni veivakaturi qori?\n21 E tukuna na iVolatabu nira na lai bula i lomalagi eso. Ni mate o koya ena lai bula i lomalagi, ena sega ni vakaturi tale ina yago vakayago. Sa na vakaturi ina yago vakayalo me rawa ni lai bula i lomalagi.\n22 E isevu ni veivakaturi qori o Jisu. (Joni 3:13) A vakaturi koya o Jiova ni oti e tolu na siga na nona mate. (Same 16:10; Cakacaka 13:34, 35) Ia e sega ni vakaturi ina yago vakayago o Jisu. E kaya na yapositolo o Pita ni a “vakamatei o koya ena yago vakayago, ia e qai vakabulai ena yago vakayalo.” (1 Pita 3:18) A vakaturi o Jisu me dua na kabula vakayalo! (1 Korinica 15:3-6) E kaya na iVolatabu ni so tale ena vakayacori vei ira na veivakaturi qori.\n23, 24. O cei era lewe ni “qelenisipi lailai” e cavuta o Jisu? Era le vica?\n23 A tukuna o Jisu vei ratou nona tisaipeli yalodina ni bera ni mate: “Au sa lako tiko qo meu lai vakarautaka e dua na tikina me nomudou.” (Joni 14:2) Kena ibalebale era na vakaturi eso na imuri i Jisu mera lai bula kei koya i lomalagi. E vakamacalataka o Jisu ni o ira qori era lewe ni dua na “qelenisipi lailai.” (Luke 12:32) Sa qai vakamatatataka na yapositolo o Joni na kedra iwiliwili ni raici Jisu ni “tucake tu e Ulu i Saioni [vakalomalagi], era tucake vata tu kei koya e 144,000.”—Vakatakila 14:1.\n24 Era na vakaturi ena gauna cava na le 144,000? E kaya na iVolatabu ni na yaco qori ni sa tekivu veiliutaki mai lomalagi o Karisito. (1 Korinica 15:23) Eda sa bula donuya sara tu ga na gauna ya, era sa vakaturi oti tale ga ina bula vakalomalagi e levu vei ira na le 144,000. O ira na se bula tiko e vuravura ra qai mate ena noda itabagauna qo era na sega tale ni wawa, era sa na vakaturi sara ina bula vakalomalagi. Ia e dua na iwiliwili levu ni kawatamata era na qai vakaturi ena gauna se bera mai mera bula ena vuravura Parataisi.\n25. Na cava eda na vulica ena wase tarava?\n25 Sa vakarau sereka na kawatamata o Jiova mai na mate. Io, sa na oti vakadua na mate! (Wilika Aisea 25:8.) Ia na cava nodra itavi na lai bula i lomalagi? E kaya na iVolatabu nira na lai veiliutaki kei Jisu ena dua na Matanitu. Eda na qai vulica e levu tale na ka me baleta na Matanitu qori ena wase tarava.\n^ para. 9 Eso tale na gone, qase, tagane, yalewa, Isireli, kei na vulagi e volatukutukutaki ena iVolatabu nira vakaturi. O rawa ni wilika qori ena 1 Tui 17:17-24; 2 Tui 4:32-37; 13:20, 21; Maciu 28:5-7; Luke 7:11-17; 8:40-56; Cakacaka 9:36-42; 20:7-12.\nKA DINA 1: ENA VAKAOTIA NA MATE O JIOVA\n“Na iotioti ni meca me vakamalumalumutaki o mate.”—1 Korinica 15:26\nE vakacegui keda vakacava na iVolatabu ni mate e dua?\n2 Korinica 1:3, 4\nEda sega ni cakava rawa e dua na ka ni takali e dua na wekada se itokani voleka. Ena vakacegui keda ga na iVolatabu.\nAisea 25:8; 26:19\nE tu vei Jiova na kaukaua me vakaotia vakadua na mate. Ena vakaturi ira tale ga na mate.\nKA DINA 2: MEDA VAKABAUTA NA VEIVAKATURI\n“Goneyalewa, au tukuna vei iko, ‘tucake!’”—Marika 5:41\nNa cava meda vakabauta kina na veivakaturi?\nA vakaturi Lasarusa o Jisu.\nMarika 5:22-24, 35-42\nA vakabula tale e dua na goneyalewa lailai.\nJoni 11:41, 42\nE veivakaturi o Jisu ena kaukaua i Jiova.\nE levu era raica na veivakaturi i Jisu. Era vakadinata mada ga na kena meca ni rawa ni veivakaturi o koya.\nKA DINA 3: ENA VAKATURI IRA NA MATE O JIOVA\n“Oni na kaci mai, au na rogo yani. Oni na vinakata vakalevu na cakacaka ni ligamuni.”—Jope 14:13-15\nO cei ena vakaturi?\nJoni 5:28, 29\nEra na vakaturi o ira kece e nanumi ira o Jiova.\nEra na vakaturi na yalododonu kei ira na sega ni yalododonu.\nE kila o Jiova na yaca ni kalokalo kece, e sega gona ni dredre me nanuma na kedra itukutuku o ira era na vakaturi.\nKA DINA 4: ERA VAKATURI ESO MERA LAI BULA I LOMALAGI\n“Au sa lako tiko qo meu lai vakarautaka e dua na tikina me nomudou.”—Joni 14:2\nO cei era na vakaturi mera lai bula i lomalagi?\nE isevu ni veivakaturi ina bula vakalomalagi o Jisu.\nE kaya o Jisu ni dua na ilawalawa lailai ga ni nona tisaipeli era na vakaturi ina bula vakalomalagi.\nSa digitaki ira e le 144,000 o Jiova mera lai bula i lomalagi.\nNa iNuinui Totoka me Baleti Ira na Wekada Era sa Takali (Wase 1)\nNa iNuinui Totoka me Baleti Ira na Wekada Era sa Takali (Wase 2)\niMeli iMeli Ena Yaco na Veivakaturi!


1 Samuela 22 | iVolatabu ena Internet | Vakadewa ni Vuravura Vou\niMatai ni Samuela 22:1-23\nTiko o Tevita mai Etulama kei Misipe (1-5)\nVakarota o Saula mera vakamatei na bete e Nopi (6-19)\nDro o Epaiaca (20-23)\n22 E biubiu sara mai kea+ o Tevita me dro ina qara e Etulama.+ Ni ratou rogoca na tuakana kei na vuvale taucoko nei tamana, eratou lako sobu vua. 2 Era soqoni yani vua o ira kece era vakasaurarataki, o ira na dinau tu, kei ira na rarawa voli, e nodra iliuliu o koya. E rauta ni le 400 era tiko vata kei koya. 3 Oti e biubiu mai kea o Tevita me lako i Misipe e Moapi, e tukuna vei tui Moapi:+ “Yalovinaka me tiko mada vei kemuni na tamaqu kei na tinaqu, meu kila mada na ka ena cakava vei au na Kalou.” 4 E biuti rau sara vei tui Moapi, erau tiko vata kei koya ena gauna kece e tiko kina o Tevita ena idrodro.+ 5 E qai kaya vei Tevita na parofita o Kata:+ “Mo kua ni tiko ga ena idrodro. Mo biubiu mai keri, mo lako ina vanua o Juta.”+ E mani biubiu o Tevita me lako ina veikau mai Ereci. 6 E rogoca o Saula ni sa kune o Tevita kei ira na tomani koya. E dabe tiko o Saula ena ruku ni vunitamarisi* ena dua na vanua cecere e Kipea,+ e taura tiko na nona moto, era tu volekati koya na nona dauveiqaravi. 7 E qai tukuna o Saula vei ira na nona dauveiqaravi era tu volekati koya: “Moni vakarorogo mada na Penijamini. Vakacava, ena solia tale ga vei kemuni kece na luvei Jese+ na were kei na loganivaini? Ena lesi kemuni kece moni turaga ni vica vata na udolu, moni turaga ni vica vata na drau?+ 8 Oni veretaki au kece! E sega ni dua e tukuna vei au ni veiyalayalati na luvequ kei na luvei Jese!+ E sega ni dua vei kemuni e lomani au me tukuna vei au ni uqeta na noqu dauveiqaravi o luvequ me nakicataki au, me vaka e yaco tiko qo.” 9 E mani kaya+ o Toeki+ na kai Itomi e tiko e kea, e liutaki ira na dauveiqaravi i Saula: “Au raica na luvei Jese ni lako mai Nopi vei Eimeleki na luvei Etupi.+ 10 E tarogi Jiova ena vukuna qai solia vua na ivaqa. E solia mada ga vua na iseleiwau i Koliaci na kai Filisitia.”+ 11 E talatala sara na tui me kacivi mai o Eimeleki na luvei Etupi na bete kei ira kece na bete ena vuvale i tamana era tiko mai Nopi. Era mani lako kece vua na tui. 12 E kaya sara o Saula: “Mo vakarorogo mada o iko na luvei Etupi!” e kaya lesu yani: “O yau qo, noqu turaga.” 13 E kaya vua o Saula: “Na cava drau veretaki au kina, o iko kei na luvei Jese, ni o solia vua na madrai kei na dua na iseleiwau, o taroga tale ga na Kalou ena vukuna? E saqati au qai toka vuni me waraki au me vaka e yaco tiko qo.” 14 E kaya sara o Eimeleki vua na tui: “O cei vei ira kece na nomuni dauveiqaravi e nuitaki* me vakataki Tevita?+ E vugona na tui,+ e nodra iliuliu na nomuni matayadra qai rokovi ena nomuni vale.+ 15 Vakacava, qo ga na imatai ni gauna au taroga kina na Kalou ena vukuna?+ E dredre meu cakava na ka oni tukuna tiko qori! Me kua sara ni beitaka na tui na nona dauveiqaravi kei na vuvale taucoko i tamaqu, ni sega ni kila na nomuni dauveiqaravi e dua na ka me baleta na ka qo.”+ 16 Ia e kaya na tui: “O na mate sara ga+ Eimeleki, o iko kei na vuvale kece i tamamu.”+ 17 E qai kaya na tui vei ira na yadra* era toka volekati koya: “Moni vuki moni vakamatei ira na bete i Jiova nira tokoni Tevita! Era kila ni dro tiko ra qai sega ni tukuna vei au!” Ia era sega ni via dodoka na ligadra na dauveiqaravi ni tui mera mokuti ira na bete i Jiova. 18 E qai kaya na tui vei Toeki:+ “Vuki mo mokuti ira na bete!” Sega ni bera ni vuki o Toeki na kai Itomi+ me mokuti ira na bete. E vakamatea ena siga oya e 85 na tagane era tokara tiko na efoti lineni.+ 19 E ravuti Nopi+ tale ga na nodra koro na bete ena iseleiwau, e vakamatei ira na tagane kei na yalewa, na gone kei na gonedramidrami, na bulumakau, na asa, kei na sipi ena iseleiwau. 20 Ia e dro me muri Tevita e dua na luvei Eimeleki, na luvei Etupi, na yacana o Epaiaca.+ 21 E kaya vei Tevita o Epaiaca: “E vakamatei ira na bete i Jiova o Saula.” 22 E kaya sara o Tevita vei Epaiaca: “Au kila ena siga oya,+ ni a tiko e kea o Toeki na kai Itomi ni na tukuna dina vei Saula. Sa baleti au sara ga na nodra mate o ira kece ena vuvale i tamamu. 23 Me daru tiko vata ga. Kua ni rere, ni o koya e vaqarai iko e vaqarai au, au na taqomaki iko.”+\n^ Dua na vunikau drokadroka drau lalai, e piqi se vulavula na sena.\n^ Ipe., “daucici.”\n1 Samuela 22


Cakacaka 11 | iVolatabu ena Internet | Vakadewa ni Vuravura Vou\nNodra Cakacaka na Yapositolo 11:1-30\nTalanoa o Pita vei ratou na yapositolo (1-18)\nRau tiko mai Anitioki e Siria o Panapasa kei Saula (19-26)\nRa tekivu vakatokai na tisaipeli mera lotu vaKarisito (26)\nParofisaitaka o Akapo na dausiga (27-30)\n11 Eratou rogoca na yapositolo kei ira na veitacini era tiko e Jutia nira sa vakabauta tale ga na vosa ni Kalou na lewe ni veimatanitu. 2 Ni lako cake i Jerusalemi o Pita, era qai vakalewai* koya o ira na dau tokona na veicilivi,+ 3 era kaya: “O lai curu sara ina nodra vale na sega ni cili qai kana vata kei ira.” 4 Ni rogoca ya o Pita e qai vakamacalataka vakamatata vei ira na ka e yaco: 5 “Au a masu tiko ena koro o Jopa, au qai raivotutaka e dua na ka e vaka na siti lineni vakaitamera e biu sobu mai lomalagi ena tutuna vava, e lako sobu sara mai vei au.+ 6 Niu vakadikeva au raica na manumanu yavaiva kei vuravura, na manumanu kila, na manumanu qasi, kei na manumanuvuka ni lomalagi. 7 Au rogoca tale ga e dua na domo e kaya vei au, ‘Tucake Pita, vakamatea qai kania!’ 8 Au qai kaya ga, ‘Sega sara Turaga, se bera vakadua ni curu i gusuqu na ka dukadukali se tawasavasava.’ 9 E kaya ena ikarua ni gauna na domo mai lomalagi: ‘Mo kua ni tukuna ni dukadukali na ka sa vakasavasavataka na Kalou.’ 10 E yaco qo ena ikatolu ni gauna, sa qai kau cake tale i lomalagi na ka kece. 11 Ena gauna vata tale ga ya, eratou sa tucake tu ena vale keitou tiko kina e tolu na tagane eratou talai mai Sisaria me ratou mai raici au.+ 12 E qai tukuna vei au na yalo tabu meu lako vata kei ratou, meu kua sara ni lomalomarua. Eratou tomani au tale ga na ono na veitacini qo, keitou lai curu sara ina nona vale na tagane ya. 13 “Sa qai talanoataka vei keitou nona raica na agilosi e nona vale, qai kaya vua na agilosi: ‘Talatala i Jopa me lako mai o Saimoni, e yacana tale ga o Pita,+ 14 ena qai vakamacalataka vei iko na ka o na bula kina kei ira kece na lewe ni nomu vale.’ 15 Ia niu tekivu vosa ga, sa sobuti ira na yalo tabu me vaka a yacovi keda ena imatai ni gauna.+ 16 Au nanuma sara na nona vosa na Turaga, ni dau kaya: ‘E veipapitaisotaki o Joni ena wai,+ ia dou na papitaisotaki ena yalo tabu.’+ 17 Ke sa solia gona vei ira na Kalou na isolisoli vata ga qo me vaka e solia vei keda, o keda eda vakabauta na Turaga o Jisu Karisito, o cei o yau meu vakalatilati vua na Kalou?”+ 18 Nira rogoca na veika qo, era sa qai duavata kina, era vakalagilagia na Kalou nira kaya: “Sa ciqoma na Kalou na nodra veivutuni na lewe ni veimatanitu mera bula kina.”+ 19 O koya gona, o ira na veiseyaki+ ena vuku ni veivakararawataki a yaco ena mate i Sitiveni era gole sara i Finaisi, Saipurusi, kei Anitioki, era vunautaka na vosa vei ira ga na Jiu.+ 20 Ia eso vei ira na lako i Anitioki era kai Saipurusi, so tale era kai Kirini, era tukuna na itukutuku vinaka ni Turaga o Jisu vei ira na vosa vaKirisi. 21 E tokoni ira na liga i Jiova,* e levu sara era mai vakabauta era mani gole vua na Turaga.+ 22 Era rogoca o ira ena ivavakoso mai Jerusalemi na kedra itukutuku, ra mani talai Panapasa+ me gole sara i Anitioki. 23 Ni yaco yani o koya, e raica votu na loloma soli wale ni Kalou. Dua na ka nona marau, mani uqeti ira kece mera yalodina tiko ga vua na Turaga mai vu ni lomadra.+ 24 E tamata vinaka o koya qai laurai vua na veidusimaki ni yalo tabu kei na vakabauta. Ena vuku ni ka qo era vakabauta kina na Turaga e dua na iwiliwili levu.+ 25 Sa qai gole i Tarisu o Panapasa me lai vaqarai Saula.+ 26 Ni sa kunei Saula e kauti koya sara i Anitioki. E dua na yabaki taucoko nodrau dau soqoni vata kei ira ena ivavakoso, rau qai vakavulica e dua na ilawalawa levu. Ena veidusimaki ni Kalou e tekivu mai Anitioki nodra vakatokai na tisaipeli mera lotu vaKarisito.+ 27 Ena gauna ya era lako sobu mai Jerusalemi na parofita+ mera lako i Anitioki. 28 E dua vei ira na yacana o Akapo,+ e tucake qai parofisaitaka ena veidusimaki ni yalo tabu ni na vakarau yaco e dua na dausiga levu ena vuravura taucoko.+ E yaco dina qo ena gauna e veiliutaki tiko kina o Kilotiu. 29 Era lomavata na tisaipeli me vaka na ka era dui rawata,+ mera vakauta na ka ni veivuke+ vei ira na veitacini era tiko mai Jutia. 30 Qori sara ga na ka era cakava, ra solia ena ligadrau o Panapasa kei Saula me rau kauta vei ira na qase.+\n^ Se “qai veiba kei.”


The Fiji Times » Na veivosaki bibi ena Bose Vakaturaga e Suva\nNa veivosaki bibi ena Bose Vakaturaga e Suva\n31 July, 2017, 11:03 am\nUpdate: 11:03AM NODA Railesu e na macawa oqo eda na wilika kina e dua na veivosaki bibi ka a vakayacori e na gauna ni Bose Vakaturaga.\nNi tei wilika sara mada yani na veivosaki bibi oqo ka a vakayacori e na yabaki 1963:\nE na Bose Vakaturaga ka a vakayacori e Suva mai na i ka 3 ki na i ka 6 ni Seviteba sa dromu ka a veivosakitaki ga kina e rua na ka bibi ka taura e rua taucoko na siga na nodra veivosakitaka tiko na Turaga na lewe ni Bose.\nA i matai, na nodratou i vola tukutuku e dua na komiti ka a digitaki e na Bose Vakaturaga e na yabaki sa oti me vakadikeva mada e so na gacagaca ni veiliutaki Vakaitaukei kei na Lawa i Taukei; a i karua na nodratou i vola na Matabose ni Veika Vakaitaukei vei Nigel Fisher baleta na Yavu ni Vakavulewa e Viti kei na i vola baleta na tikina ko ya mai vua na i Liuliu ni Veikoloni.\nNi tekivuna na Turaga na i Talai ni Kovana A C Reid na Bose e a vakaraitaka taumada ni rua ga na ka bibi e a kacivi kina na Bose Vakaturaga, ka sa i ko ya ruarua oqo:\nNa nodratou i tukutuku kei na i vakasala na komiti ka a lesi e na Bose Vakaturaga e na yabaki sa oti me vakadikeva na veiliutaki Vakaitaukei kei na Lewa i Taukei.\nNa kena i karua na nodratou i vola na Matabose ni Veika Vakaitaukeivei Nigel Fisher baleta na nodrau veiwekani o Viti vata kei Peritania Levu kei na nona i vola na i Liuliu ni Veikoloni e na kena sa gadrevi tiko oqo me moici ka vakavoutaki na Yavu ni Vakavulewa e na noda Koloni.\nKo Fisher oqo e dua na i Vukevuke ni i Liuliu ni Veikoloni ka a tiko e Viti e na Janueri sa oti.\nE kainaka e na nodra i vola na komiti ni veitikina ka ratou sa vakatura mai na nodratou vakadidike e ratou a vakasamataka kei na i naki ka ra a veisautaka kina na i vakarau ni veiliutaki Vakaitaukei, e na 20 na yabaki sa oti, na Gone Turaga na Talai Vakacegu sa bale, ko Ratu Sir Lala Sukuna ka ra a kainaka kina vakaoqo:\n�Na i naki ni veisau oqo me ra tuberi kina na Veituraga kei ira na lewe ni vanua e na veiliutaki vakaitikotiko toro cake, e daumaka ka tuvaki vinaka me rawa kina ni ra yacova na bula vereverea ni mataqali Veiliutaki Vakatamata yadua.�\nE ratou kainaka tale ga na komiti ko ya ni sa dua toka na gauna balavu na kena sa vakabauti tiko mai ni sa dodonu me toso ki liu na gaunisala ni toro cake na veiliutaki Vakayasana me la�ki yacova sara na kena sa dewa ki na kaukauwa ni veiliutaki vakaitikotiko dina na Yasana.\nNa nodratou i tukutuku kei na i vakasala ko ya na komiti a vakadonuya na Bose Levu Vakaturaga ka mani kerea sara ki na Matanitu me lesia e dua na kenadau ka kila vinaka na i tovo kei na i vakarau ni bula Vakaitaukei me na rawa ni vakamacalataka ka vukea na kena vakarautaki e dua na i vola tukutuku matailalai ni Veiliutaki Vakaitaukei kei na Lawa i Taukei.\nSa mani vakaturi sara ki na matanitu me lesi ki na i tutu ko ya ko Dr Rusiate Nayacakalou ka vakarorogo ki na Matabose ni Veika Vakaitaukei.\nE na kena bibi ni veivosakitaki tiko a taura kina e rua na siga taucoko ni Bose, na veika ka baleta na nodrau veiwekani ko Viti kei Peritania Levu kei na kena sa gadrevi oqo me na vakavoutaki na Yavu ni Vakavulewa e na noda koloni.\nE na veivosaki balavu oqo e rau golevi tiko kina na i vola ni Matabose ni Veika Vakaitaukei kei na nona i vola na i Liuliu ni Veikoloni. E na rua na siga ko ya e ratou a vakamacala tale tikoga kina na i Liuliu ni Bose kei iratou na noda Mata ki na Bose Lawa, me ratou vakamatatataka na vanua me goleva na nodra vakasama na lewe ni Bose.\nNi sa matata vinaka ka tu donu na nodra vakasama na lewe ni Bose, sa qai vakadonuya na Bose Vakaturaga me sa tokona vakaukauwa na veika kece ka ratou a vakarautaka e na nodratou i vola na Matabose ni Veika Vakaitaukei vei Fisher.\nSa vakadonuya talega na Bose me sa na yavu ni veivosaki ni nodrau veiwekani ko Viti kei Peritania Levu, na lewe ni i vola mai vua na i Liuliu ni Veikoloni, ia, me sa matata taumada tu ni na qarauni na veika ka ratou a dusimaka tu e na nodratou i vola na Matabose ni Veika Vakaitaukei ni bera ni veivosakitaki na vakavoutaki ni Yavu ni Vakavulewa.\nE na veivosaki ko ya sa vakadonuya kina na Bose Vakaturaga me sa vakacolati sara ga vakatabakidua na kaukauwa vei iratou na noda Mata ki na Bose Lawa me ratou veivosaki kina e na vukuda.\nIa, e gadreva na Bose Vakaturaga me dua mada na nodra veivosa taumada na Mata ni veimata tamata e Viti kevaka e so na ka bobo era duidui kina.\nE vinakata na Bose Vakaturaga me rogoci ira tale mada kina ni sa bera na lako ki Peritania.\nNi vakarau tini na Bose e na i otioti ni siga a qai vakacaucautaka kina na i Liuliu ni Bose ko Reid na i vakarau ni veivosaki e na rua na tikina bibi ka baleti keda vakatabakidua na i Taukei ka vakavinavinaka kina vei ira na lewe ni Bose.


Era Bula e Liu e Vuravura na Yalo ra Qai Mate?\nWILIKA ENA VOSA Abbey Afrikaans American Sign Language Amharic Arabic Argentinean Sign Language Armenian Attié Bambara Baoule Bété Cebuano Chichewa Chitonga Chitonga (Malawi) Chitumbuka Chopi Chuabo Chuukese Cibemba Costa Rican Sign Language Croatian Czech Drehu Dutch Ecuadorian Sign Language Efik English Estonian Finnish French Ga German Gitonga Greek Greenlandic Guatemalan Sign Language Guna Hiligaynon Hmong (White) Hungarian Icelandic Iloko Indonesian Isoko Italian Japanese Japanese Sign Language Kalanga (Botswana) Kikaonde Kiluba Kinyarwanda Korean Kurdish Kurmanji (Caucasus) Kwangali Kwanyama Laotian Lhukonzo Lingala Luganda Lunda Luo Luvale Macedonian Macua Mahorian (Roman) Malagasy Malay Maori Mapudungun Maya Mexican Sign Language Miskito Moore Nahuatl (Northern Puebla) Navajo Ndebele (Zimbabwe) Niuean Norwegian Nzema Oromo Panamanian Sign Language Papiamento (Curaçao) Persian Polish Portuguese (Brazil) Quechua (Bolivia) Rarotongan Romanian Russian Russian Sign Language Samoan Saramaccan Senoufo (Cebaara) Serbian (Cyrillic) Serbian (Roman) Setswana Shona Sidama Spanish Spanish Sign Language Swahili Swedish Tagalog Tahitian Tajiki Tetun Dili Thai Tigrinya Tiv Tongan Tsonga Turkmen Tuvaluan Twi Urhobo Uruund Uzbek Venda Vietnamese Wayuunaiki Wolaita Xhosa Yacouba Yoruba Zulu vakaViti\nEra bula tu na yago vakayalo! Ena vuravura ni yalo tawarairai, era tiko kina na yalo era vinaka kei na yalo era sega ni vinaka. O ira beka oqo era a tamata e liu e vuravura ra qai mate?\nE sega. Ni sa mate na tamata, e sega ni lako yani ina vuravura ni yalo, me vaka era vakabauta e levu. Eda kila vakacava? Baleta ni tukuna na iVolatabu. Na iVolatabu na ivola ni ka dina e vu mai vua na Kalou dina duadua ga, na yacana o Jiova. O Jiova e bulia na tamata; e kila vinaka na ka e yacovi keda nida sa mate.—Same 83:18; 2 Timoci 3:16.\nE buli mai na qele o Atama, suka tale me qele\nE kaya na iVolatabu ni Kalou e buli Atama, na imatai ni tamata “mai na kuvu ni qele.” (Vakatekivu 2:7) E vakatikori koya na Kalou ena Parataisi, na were o Iteni. Ke a talairawarawa ina lawa i Jiova o Atama, ke a sega ni mate; ke a se bula tu ga e vuravura nikua. Ia ni sa nakita o Atama me beca na lawa ni Kalou, e kaya vua na Kalou: “Ko na suka tale . . . ki na qele; ni ko a buli maikina eliu: ni ko sa kuvu ni qele ga, ia ko na suka tale mo kuvu ni qele.”—Vakatekivu 3:19.\nNa cava na kena ibalebale oya? Io, a tu mada mai vei o Atama ni se bera ni buli koya o Jiova mai na kuvuniqele? Sega ni dua na vanua. A sega ni dua tu na yalo mai lomalagi me na qai mai kunekunetaki. E sega sara tu ga ni bula ena dua na vanua. Ni sa kaya gona vei Atama o Jiova ni na ‘suka ki na qele’ e kaya tiko ni na mate o Atama. A sega ni dewa yani ina vuravura ni yalo. Ni sa mate o Atama, sa sega ni bula tale tiko, sa sega ni qai vakila e dua na ka. Na mate na veibasai ni bula.\nIa vakacava o ira na vo ni tamata era mate? Era sa sega ni vakila tale ga e dua na ka? E sauma na iVolatabu:\n“Era sa lako kece [na tamata kei na manumanu] ki na dua bauga na tikina; era sa kuvu-ni-soso kecega, ka ra sa suka tale kecega me kuvu-ni-soso.”—Dauvunau 3:20.\n“Ko ira na mate era sa sega ni kila e dua na ka.”—Dauvunau 9:5.\n“Na nodra loloma, kei na nodra veicati, kei na nodra vuvu, sa qai yali.”—Dauvunau 9:6.\n“Sa sega na cakacaka, se na vakasama, se na kila ka, se na vuku, e nai bulubulu, o koya ko sa lako tiko kina.”—Dauvunau 9:10.\n“Sa lako tani na nonai cegu [na tamata], a sa suka ko koya ki na kena qele; e na siga dina ko ya sa oti na ka e vakanananu kina.”—Same 146:4.\nO ira ga na bula era cakava rawa na veika oqo\nVakaevei, e dredre mo vakabauta na veitikinivolatabu oqo? Ke vaka kina, tei vakasamataka mada oqo: Ena levu na vuvale, e cakacaka na tagane me ratou bula kina nona veitinani. Ke sa mate o tagane, ena tatadredre nodratou bula nona vuvale. So na gauna ena lailai sara na ilavo me ratou voli kedratou kina nona veitinani. De ra tiko na kena meca na tagane era na qai dau vakatotogani iratou nona veitinani. Ia tarogi iko mada: ‘Ke bula tiko ena vuravura ni yalo na tagane oya, na cava ga e sega ni kauaitaki iratou mai kina nona vuvale? Na cava e sega ni taqomaki iratou kina mai vei ira na tamata ca?’ Na vuna e baleta ga ni dina na iVolatabu. Ni sega ni qai bula tale tiko na tamata, sa sega ni cakava rawa tale e dua na ka.—Same 115:17.\nE sega ni rawa vei ira na mate mera vukei ira na waloloi se taqomaki ira na vakatotogani\nKena ibalebale oqo nira na sega ni bula tale na mate? E sega ni vaka kina. Eda na qai veivosakitaka malua na veivakaturi. Ia e dua na ka e macala, nira sa sega ni vakila e dua na ka na mate. Era sega ni raici iko rawa, rogoci iko, se vosa vei iko. Mo kua ni rerevaki ira. Era sega ni vukei iko rawa, se cakava vei iko e dua na ka.—Dauvunau 9:4; Aisea 26:14.\niMeli iMeli Sega ni Bula e Liu e Vuravura na Yalo Ra Qai Mate


Se Sega ni Dua e Vosa me Vakataki Koya | Bula i Jisu\n“Sega ni Bau Rogoca e Dua me Vosa Vakataki Koya”\nTALAI NA OVISA MERA VESUKI JISU\nVOSA ENA VUKU I JISU O NIKOTIMO\nE se tiko ga o Jisu e Jerusalemi ena Soqo ni Valevakacevaceva (se Valetabanikau). E marau ni “levu na lewenivanua era vakabauti koya.” Ia era cudru na iliuliu ni lotu. Era mani tala eso era vaka na ovisa ni lotu mera vesuki koya. (Joni 7:31, 32) Ia e sega ni bau vuni o Jisu.\nE vunau tiko ga e matanalevu o Jisu e Jerusalemi, e kaya: “Au na tiko tale vakalekaleka kei kemuni, au sa na qai lako vei koya e talai au mai. Oni na vaqarai au, ia oni na sega ni raici au, na vanua au na tiko kina oni na sega ni lako rawa kina.” (Joni 7:33, 34) Era sega ni taura rawa na Jiu na vosa i Jisu, era mani veikayaka: “E via lako i vei na tagane qo meda na sega ni raici koya kina? Ena via lako vei ira na Jiu era veiseyaki tu vei ira na kai Kirisi me lai vakavulici ira na kai Kirisi? Na cava na ibalebale ni ka e tukuna, ‘Oni na vaqarai au, ia oni na sega ni raici au, na vanua au na tiko kina oni na sega ni lako rawa kina’?” (Joni 7:35, 36) A vakaibalebaletaka tiko o Jisu na nona mate kei na nona vakaturi i lomalagi, era na sega ni rawa ni muri koya e kea na kena meca.\nQo e sa ikavitu ni siga ni soqo. Ena siga kece ni soqo, sa sova voli mai e veimataka na bete na wai mai na tobu o Sailoama me drodrova na yavu ni icabocabonisoro. A rairai via vakalesuya o Jisu na cakacaka qori ena nodra vakasama na lewenivanua, e kaya kina: “Ke dua e karamaca, me lako mai vei au me gunu. O koya e vakabauti au, me vaka e tukuni ena tikinivolatabu, ‘Ena drodro mai lomana na uciwai ni bula.’”—Joni 7:37, 38.\nE vakaibalebaletaka tiko o Jisu na ka ena yaco nira lumuti na nona tisaipeli ena yalo tabu kei na nodra kacivi ena bula vakalomalagi. A tekivu na veilumuti qori ni mate oti o Jisu. Ena siga ni Penitiko ena yabaki tarava, sa tekivu drodro na wai ni bula nira sa vunautaka na ka dina na tisaipeli era lumuti ena yalo tabu.\nNira rogoca na lewenivanua na veivakavulici i Jisu, era kaya eso: “Qo dina na Parofita,” me vakaibalebaletaka na parofita e uasivi Mosese. Era kaya eso: “Qo na Karisito.” Ia era taroga eso tale: “Oi, ena lako mai Kalili na Karisito? Vakacava, e sega ni vakamacalataki ena tikinivolatabu ni na lako mai ena kawa i Tevita na Karisito, mai Peceliema tale ga na koro a tiko kina o Tevita?”—Joni 7:40-42.\nEra sa veisei tu na lewenivanua. Eso era vinakata me vesu o Jisu, ia e sega ni dua e bau tarai koya. Nira lesu lala yani na ovisa vei ira na iliuliu ni lotu, era mani taroga na iliuliu ni bete kei ira na Farisi: “Cava oni sega ni kauti koya mai kina?” Era sauma na ovisa: “Keimami se sega ni bau rogoca e dua e vosa me vakataki koya.” Ena levu ni nodra cudru na iliuliu ni lotu, era vakalialiai ira na ovisa: “Oni sa vakacalai tale ga? Vakacava, sa vakabauti koya e dua vei ira na iliuliu se Farisi? Ia o ira na ilala levu qo era tamata cudruvi, era sega ni kila na Lawa.”—Joni 7:45-49.\nSa qai vosa ena vuku i Jisu o Nikotimo e dua na Farisi qai lewe ni Sanadrini. Ena rua veimama na yabaki yani e liu a golevi Jisu ena bogi o Nikotimo me vakaraitaka nona vakabauti koya. E kaya gona vei ira na lewe ni Sanadrini: “Na noda Lawa e sega ni vakatara me lewai e dua ni se bera ni rogoci mada e liu o koya, me kilai na ka e cakava, se vakacava?” Era qai sauma vua: “Oi, o kai Kalili tale ga o iko? Ni o vaqaqara ena iVolatabu o na raica ni sega ni dua na parofita ena basika mai Kalili.”—Joni 7:51, 52.\nE sega ni tukuna vakadodonu na iVolatabu ni na basika mai Kalili na parofita. Ia e parofisaitaka na Vosa ni Kalou ni na laurai “na rarama levu” e “Kalili ni veimatanitu.” (Aisea 9:1, 2; Maciu 4:13-17) A parofisaitaki tale ga ni na sucu e Peceliema o Jisu, e kawa tale ga i Tevita. Era sa rairai kila tiko qori na Farisi, ra sa qai vakatetea e levu na itukutuku lasu me baleti Jisu.\nNa cava e tukuna o Jisu me baleta na wai era nanuma lesu kina na lewenivanua na veika e dau yaco ena veimataka ena Soqo ni Valevakacevaceva?\nNa cava era sega ni vesuki Jisu kina na ovisa? Na cava nodra rai na iliuliu ni lotu?\nE kilai vakacava ni na basika mai Kalili na Karisito?\nE vakavuna vakacava na ivakavuvuli i Jisu mera lesu lala na sotia era talai mera vesuki koya mai?\niMeli iMeli “Sega ni Bau Rogoca e Dua me Vosa Vakataki Koya”\njy wase 67 t. 160-161


Ni da sa tovolea, vosota, ka vukei ira tale eso mera cakava vakakina, eda sa Yalododonu vakaidina Edaidai.\nKemuni na taciqu kei na ganequ lomani, ena Tiseba 2013 a lolositaka kina o vuravura na mate nei Nelson Mandela. Ni oti e 27 na yabaki ni tiko vakavesu me baleta na nona itavi ena sasaga ni bula veivakaduavatataki, o Mandela a isevu ni peresitedi digitaki ni lewenivanua ena Ceva kei Aferika. A vakasakiti saraga na nona veivosoti kivei ira na biuti koya ki na valeniveivesu. A vakacaucautaki ka dokai raraba vakalevu sara.1 E saga wasoma o Mandela me cakitaka na veivakacaucautaki ena nona kaya, “Au sega ni yalododonu—oya, vakavo ke o nanuma ni dua na yalododonu e sa tamata ivalavala ca ka tovolea tikoga.”2\nNa malanivosa oqo—“e sa tamata ivalavala ca na yalododonu ka tovolea tikoga”—sa dodonu me vakadeitaki ka vakayaloqaqataki ira na lewe ni Lotu. Dina ga ni da vakatakilai tu me “Yalododonu Edaidai,” so na gauna eda sega ni lomavinaka ena ivakatakilakila oqo. Na vosa Yalododonu e vakayagataki vakalevu me vakatakilai ira na sa rawata e dua na itutu torocake vakatabui se vinaka saraga. Ka da sa kila vakavinaka ni da sa sega ni vinaka sara.\nNa noda vakabauta vakalotu e sa vakatavulici keda, ni sa rawa meda vakataucokotaki ena “vakararavi vakataucoko” vakaveitaravi ka vakawasoma ki na ivunau i Karisito: ni cakacakataki na vakabauti Koya, veivutuni, vakayagataka na sakaramede me vakavoui na veiyalayalati kei na veivakalougatataki ni papitaiso, kei na ciqomi ni Yalo Tabu me itokani tudei cecere cake. Ni da cakava vakakina, eda na vakataki Karisito cake ka sa rawa ni da vosota me yacova na ivakataotioti, vata na ka taucoko e okati vata kaya.3 Ena kena itukuni eso, na Kalou e kauwaitaka vakalevu sara se o cei o keda kei cei eda sa vakataka tiko mai na kena e baleta o cei eda a vakataka tu.4 E kauwai o Koya ni da tovolea tikoga.\nNa italanoa lasa As You Like It, ka vola na dauvoladrama ni Igiladi o William Shakespeare, e vakaraitaka e dua na veisau levu ki na bula ni dua na tamata. E saga e dua na tagane qase me vakamatei na tacina gone. Ena nona kila rawa oqo, a vakabula na tuakana itovo ca na tacina gone mai na nona rawa ni mate vakaidina. Ni sa qai mai kila o tuakana na loloma tawaveiganiti oqo, e sa veisau vakataucoko ka vakaoti okoya ka sa yaco na ka e vakatoka me “saumaki.” E muri era a torovi koya eso na marama ka taroga, “O iko li oya ka sa dau saga wasoma mo vakamatei [tacimu]?”\nE sauma o tuakana, “’O au saraga; ia sa sega ni vakataki au oqo: Au sega ni madua ni tukuna vei iko na noqu bula eliu, baleta ni sa rui taleitaki vei au na noqu saumaki, ka’u sa mai vaka tu kina oqo.”5\nKivei keda, ena vuku ni loloma kauwai ni Kalou kei na Veisorovaki i Jisu Karisito, na veisau vakaoya e sega walega ni talanoa buli. Mai vei Isikeli, a cauraka na Turaga:\n“Ia na nona ca na tamata ca, ena sega ni mate kina ko koya ena siga sa lesu kina mai na nona ca. …\n“… Ke sa lesu mai ko koya mai na nonai valavala ca, ka cakava na ka dodonu ka vinaka;\n“… Vakasuka na tamata ca na kenai vakadinadina, ka vakasuka talega na ka sa butakoca, ka sa muria na vunau ni bula, ka sega ni cakava na ka ca; ena bula vakaidina ko koya. …\n“Ena sega e dua na nonai valavala ca sa kitaka oti me na beitaki vua: sa qai cakava na ka dodonu ka vinaka.”6\nEna Nona loloma veivueti, sa yalataka na Kalou na veivosoti ni da veivutuni ka lako tani mai na itovo ca—ka me na kakua saraga ni beitaki vei keda na noda ivalavala ca. Kivei keda, me baleta na Veisorovaki i Karisito kei na noda veivutuni, sa rawa ni da raica na noda ivalavala sa oti ka kaya, “’O au saraga; ia sa sega ni vakataki au oqo.” Se vakacava sara na ituvaki ca, sa rawa ni da kaya, “Oya o au eliu. Ia na kequ ituvaki ca sa oti oya e sa sega tale ni o au oqo.”7\nE sa vakatavulica o Peresitedi Thomas S. Monson, “E dua na isolisoli levu sara ni Kalou kivei keda oya na reki ni vakatovolea tale, ni sa sega ni gadrevi me na icavacava na druka.”8 Kevaka madaga eda sa tamata ivalavala ca kila tu ka nakita se a sotava veitaravi na druka kei na yaloluluvu, na gauna ga eda navuca kina meda tovolea tale, sa rawa ni vukei keda na Veisorovaki i Karisito. Ka sa dodonu meda nanuma ni sega ni okoya na Yalo Tabu e tukuna vei keda ni da sa lutu sara vakalevu ka sa vinaka cake ga meda soro.\nNa gagadre ni Kalou mera tovolea tikoga na Yalododonu Edaidai e tara talega yani na ulabaleti ni ivalavala ca. Se da vakararawataki me baleta na leqa ni veimaliwai, bolebole ni veika vakailavo, se tauvimate eso se me isau ni nona cakacala e dua tale, na Veisorovaki vakalou ni iVakabula sa rawa ni vakabula sara madaga—ka vakauasivi sara—o ira na a vakararawataki vakatawadodonu. E kila vakamatata sara tu ga o Koya na ka e vakataka me vakararawataki vakatawadodonu e dua me isau ni nona cakacala e dua tale. Me vaka e sa parofisaitaki, na iVakabula ena “vakabulai ira sa ramusu na yalodra, … solia … na isala vakaiukuuku mei sosomi ni dravusa, na waiwai ni reki mei sosomi ni tagi, [kei na] isulu ni vakavinavinaka mei sosomi ni lomabibi.”9 Se cava tale, ena Nona veivuke, sa namaki ira na Yalododonu Edaidai na Kalou mera tovolea tikoga.\nMe vaka ga ni reki na Kalou ni da vosota vakadede, e yaloluluvu o Koya kevaka eda sega ni vakila ni ra tovolea tale tikoga eso tale. Na neitou itokani lomani o Thoba a wasea na sala e vulica kina na lesoni oqo mai vei tinana, o Julia. O Julia kei Thoba a maliwai ira na tamata loaloa saumaki eliu ena Ceva kei Aferika. Ni oti na cava ni veivakaduiduitaki, era a vakatarai na lewe ni Lotu loaloa kei na vulavula mera dau lotu vata. Kivei ira e vuqa, na vakatautauvata ni veimaliwai ni tamata ruarua e a ka vou ka veibolei. Dua na gauna, ni rau lotu voli o Julia kei Thoba, rau a vakila ni rau a sega ni taleitaki soti mai na so na lewenilotu vulavula. Ni rau biubiu, a vosa kudrukudru vakabibi sara o Thoba kivei tinana. A vakarorogo malua koto o Julia me yacova ni sa vakamacalataka oti na nona rarawa o Thoba. Sa qai tukuna o Julia: “Oi, Thoba, na Lotu e sa vaka e dua na valenibula levu, ka da sa tauvimate taucoko ena keda dui tuvaki. Eda lako mai ki lotu meda vukei.”\nNa vosa nei Julia e vakacilava e dua na raiyawa yaga sara. E sega ni dodonu meda na dauvosota duadua ga ni ra qarava voli eso na nodra baca vakayadua; sa dodonu talega meda dauloloma, dauvosota, dauveitokoni, ka daukila matata. Me vaka ni sa vakayaloqaqataki keda na Kalou meda tovolea tikoga, sa namaki keda o Koya meda vakatara talega na tikina lala kivei ira tale eso mera cakava vakakina, ena nodra dui sasaga. Na Veisorovaki ena lako mai ki na noda bula ena ivakarau levu cake sara. Eda na qai vakila se vakacava sara na kilai matata ni duidui eso, eda sa gadreva taucoko vataga na Veisorovaki vakalou.\nEna vica na yabaki sa oti a kacivi me veiqaravi vakaulotu e dua na cauravou totoka na yacana o Curtis. O koya na mataqali daukaulotu era dau masuta tu na peresitedi kecega ni kaulotu. A dei na nona rai okoya ka cakacaka vakaukauwa. Ena dua na gauna a lesi vua e dua na itokani daukaulotu ka sega tu ni matau, veilecayaki vakaveimaliwai, ka sega sara ni makututaka me vakayacora na cakacaka.\nDua na siga, ni rau vodo basikeli tiko, a raivuki o Curtis ka raica ni a sobu tawavakamacalataki rawa mai na nona basikeli o nona itokani ka sa taubale voli. A vakaraitaka vagagalu kivua na Kalou o Curtis na nona rarawa; e sa dredre dina me lesi ki na dua na itokani ena gadrevi me vakayaloqaqataki vakaukauwa sara me rawa ni vakacavari kina e dua na ka. Ena dua na gauna emuri, a yaco vei Curtis e dua na vakatakila momona, me vaka e tukuna tiko vua na Kalou, “Kila Curtis, vakatauvatani kivei au, drau sega soti sara ni duidui o kemudrau na lerua.” A vulica o Curtis ni sa gadrevi me na vosota okoya e dua na itokani tawataucoko ka a vakatovolea tale tikoga ena nona sala vakaikoya.\nNa noqu veisureti kivei keda taucoko oya meda veidutaitaka na noda bula, veivutuni, ka tovolea tikoga. Kevaka eda sega ni tovolea, eda sa tamata ivalavala ca voli edaidai; kevaka eda sega ni vosota rawa, eda sa dausorosoro edaidai; ia kevaka eda sega ni vakatarai ira tale eso mera tovolea, eda sa dauveivakaisini ga edaidai.10 Ni da sa tovolea, vosota, ka vukei ira tale eso mera cakava vakakina, eda sa Yalododonu vakaidina Edaidai. Ni da sa veisau, eda na raica ni kauwai sara vakalevu na Kalou me baleta o cei o keda kei o cei eda sa vakataka tiko mai na o cei eda a vakataka tu.11\nAu sa vakavinavinaka vakalevu kivua na iVakabula, me baleta na Nona Veisorovaki vakalou, ka vakakina o ira na parofita edaidai ka ra vakayaloqaqataki keda meda sa Yalododonu Edaidai, meda tovolea tikoga.12 Au vakadinadinataka ni bula vakaidina na iVakabula ena yaca i Jisu Karisito, emeni.\nRaica na Nelson Rolihlahla Mandela, Long Walk to Freedom (1994); “Biography of Nelson Mandela,” nelsonmandela.org/content/page/biography; and President Barack Obama’s Dec. 10, 2013, vosa ni veivakacaucautaki ni mate me baleti Nelson Mandela, ena whitehouse.gov/the-press-office/2013/12/10/remarks-president-obama-memorial-service-former-south-african-president-. Na veimataqali cocovi e sa vakatakilai ena nona ciqoma o Mandela na Nobel Peace Prize, na United States Presidential Medal of Freedom, kei na Soviet Order of Lenin.\nRaica, me ivakaraitaki, na vosa nei Nelson Mandela e Rice University’s Baker Institute ena Okoto. 26, 1999, bakerinstitute.org/events/1221. A rairai tukuna raraba voli okoya na malanivosa a dolei kina o Robert Louis Stevenson: “Na yalododonu sai ira na tamata ivalavala ca ka tovolea tikoga.” Ena veiyabaki sivi yani e vuqa era sa vakaraitaka na nodra nanuma vata ga. Me ivakaraitaki, o Confucius e kilai tani ni kainaka, “Na noda lagilagi levu duadua e koto sega ena tawalutu rawa ia ena duri cake tale ena veigauna eda lutu kina.”\nRaica, me ivakaraitaki, 2 Nifai 31:2–21; 3 Nifai 11:23–31; 27:13–21; Moronai 6:6; Vunau kei na Veiyalayalati 20:77, 79; 59:8–9; iVoladusidusi 2: Veiliutaki ena Lotu (2010), 2.1.2.\nNi kainaki na Kalou e kauwai vakalevu sara me baleta o cei o keda kei o cei eda sa vakataka tiko mai na o cei eda a vakataka tu e sega ni kena ibalebale ni sega ni kauwaitaka na iVakabula na isau ni ivalavala ca ni dua na tamata kivei ira tale eso. Vakaidina, e kauwaitaka vakaoti na iVakabula o ira ka sotava na mavoa, mosi, kei na mosi ni yalo me baleta na nona cakacala e dua tale. Na iVakabula e “sa mai bula vakatamata ko koya me kila kina na nodra malumalumu na [Nona tamata], … ka vakabulai ira ena nona yalololoma” (Alama 7:12).\nIsikeli 33:12, 14–16.\nNa vakayagataki ni vosa ena veika sa yaco tiko ena gauna oqo ena vosayaco eso e sa laurai matata ena vuqa na ivolanikalou ka semati ki na iOtioti ni Veilewai. Raica, me ivakaraitaki, 2 Nifai 9:16; Momani 9:14; Vunau kei na Veiyalayalati 58:42–43.\nAisea 61:1–3; raica talega na Luke 4:16–21.\nDauveivakaisini me vaka e vakayagataki ena Veiyalayalati Vou ena rairai vakadewataki mai na vosa va-Kiriki me “dauvakalecaleca”; “ena vosa ni Kiriki e kena ibalebale ‘dua na tamata dramataki,’ se ‘dua e vakatakarakarataki, matataki ena ivukivuki eso, se vakalevulevuya e dua na tikina’” (Maciu 6:2, ivakamacala e ra a). Kevaka eda sega ni solia kivei ira tale eso na madigi mera veisau ena nodra dui sasaga, eda sa dauvakalecaleca voli meda Yalododonu Edaidai.\nRaica na idusidusi 4, e cake.\nNa iwiliwili ni gauna e basika kina na itukutuku oqo ena nodra vunau na Mataveiliutaki Taumada kei na Kuoramu ni iApositolo Le Tinikarua e sa vakasakiti saraga. A vakaraitaka na tikina oqo o Peresitedi Dieter F. Uchtdorf ni a kaya, “Mai na ivakavuvuli taucoko era vakavulica na parofita ena veisenitiuri sa oti, e dua na kena sa dau vakamatatataki tiko vakawasoma ena veigauna oya na itukutuku nuitaki ka veivakauqeti ni sa rawa ki na kawatamata me veivutuni, veisautaka na nona ilakolako, ka lesu tale ki na salatu dodonu ni bula vakatisaipeli” (“O Sa na Rawa Ena Gauna Oqo!” Liaona, Nove. 2013, 56).